GRN Scripts in Chin Hakha\nLanguage: Chin Hakha\nBia Hmai Thi\nKa dua le hna! Pathian cu a mah nawl a ngai i a rian a tuanmi hna lawng kha a dawt hna i a hnak kar ah a tenh peng hna. Hi a hman i a dik mi tuanbia hna hi hmanthlak cauk na zoh pah in ngai hna law theihternak 'Aw' na theih fate a changtu hmanthlak dang kau i zoh philh hlah.\nHmanthlak pakhatnak: Inchungkhar kharkhat mangtam ruang ah ramdang ah an zam\nPathian nih mi vialte cu a rak ser hna. Sihmanhselaw amah kha an kal tak. Cu cun Pathian nih Israel mi hna kha amah zul ding ah le bia ding ah ai thim hna. A si nain Israel mi hna zong nih cun an kal tak ve i siasal le a dik lo mi pathian hna kha an va biak. Pathian nih Israel mi hna cu amah sin ah an kir than awk kha a duh hna. Cu caah ral le mangtamnak hna kha an sin ah a rak tlun ter. Inchungkhar pa khat cu mangtam ruang ah Moab timi ram ah an kal. Moab ram ah kum hra chung an um hnu ah hringtu an pa cu cu ka ram ah cun a thi. An fapa pa hnih nih Moab ngaknu an thit hna. Cu fapa pahnih hna zong cu an thi ve i an nu cu a fapa pahnih hna nupi he Moab ram ah cun a tang.\nHmanthlak pahnihnak: Naomi le Ruth Israel ah an kir\nMah cu chungkhar an nu cu Naomi a si. A fapa le nupi hna cu Ruth le Orpah an si. Noami cu Israel ram kir than awk ah ai tim. Ruth le Orpah hna nih an zulh. Naomi nih a fanu le hna sin ah hi tihin a chimh hna. “Ka fa le nan nu le nan pa hna sin ah kir cang ko u, ka zul duh ti hlah u. Israel ram ka phak tik ah nanmah an thi kho dingmi fapa kan hrin piak kho hna lai lo. Hi ram ah hin cun Bawipa nih a hmai a ka chit lo,” tiah a ti hna. Orpah nih cun anu Naomi kha a biang ah a hmanh ta i a nu le a pa sin ah a kir than. Ruth tu cu anu Naomi ban ah ai awk i, “Ka nu kir cu rak ka fial hlah, na kalnak paoh ah kal ve ka duh. Na miphun cu ka miphun an si lai i na biakmi Pathian zong ka biak ve lai” tiah ati. Cu ti cun Naomi cu Ruth he Israel ram ah an kal ti.\nHmanthlak pathumnak: Ruth cu facang tuannak lo ah rian a tuan\nNaomi le Ruth cu an si a fak ngai ngai. Nikhat cu Ruth nih a nu sin ah a kal i, “Ka nu, facang tuannak lo ah ka kal ter. Rawl an kal tak mi ka va khawm lai” tiah a nawl. Ruth cu lo pakhat ah a phan. Cu lo ngei tu cu Boaz ti mi pa a si. Boaz nih a lo i ara mi ramdang nu khi a hodah a si tiah a riantuantu hna kha a hal hna. An nih nih hi ngaknu hi Naomi he a ra mi Moab mi phun Ruth asi tiah an leh. Ruth cu anu Noami cung ah a that zia kha Boaz nih a theih. Riantuan kha teimak tein a tuan kha a hmuh tik ah Ruth sin ah a thawh i, “facang tuan tu hna sin ah rawl tuan dih tiang um ve ko” tiah a ti. A rawl tuan tu hna sin ah Ruth kha tha te in zohkhenh awk ah le amah caah rawl hna kha kal tak pah awk ah a chimh hna. Zanlei inn a tlun tik ah anu sin ah Boaz nih a cung ah vel a ngeih zia kha a chimh. Naomi cu ai lawm tuk i, “Bawipa nih thlawchuah pe ko she, a mah cu kan chungkhat a si” tiah thla a cam.\nHmanthlak pali nak: Ruth cu Boaz lo ah a riak\nIsrael ram ah hin nupi a ngei mi pa a thih tik ah amah he ai neih mi pa nih a thihtak mi a nupi kha a thit khawh. Ni khat cu Naomi nih Ruth sin ah hitihin a chim. “ Na caah va kan kawl piak lai i cu cun nangmah tein inn le lo he na um kho lai. Boaz hi kan chungkhat asi” tiah a ti. Nihin zanlei ah Boaz facang a zap lai. Thiang tein i khawlhtawl law na thil tha bik mi i hruk hna. Cun Boaz riantuan nak ah na va kal lai. Zanriah a ei dih tik ah Boaz khawika ah a ih kha tha te in na va ngiat lai. A hngilh tik ah a ke hram te ah na va it te lai,” tiah bia a cah. Ruth nih anu Naomi chim bantuk te in a tuah. Zing lei Boaz ai thangh tik ah Ruth a kei hram ah a ih ko kha a hmuh. Ruth nih a va ah ser a duh kha fiang te in a theih caah hi ti hin a chimh. “Ruth, na ka hal mi paoh kan al lai lo. Zei caah tiah nangmah cu mitha na si kha aho paoh nih an in theih dih mi na si” tiah a ti.\nHmanthlak panga nak: Boaz nih Bethlehem khua hruaitu hna a auh hna\nBoaz nih Bethlehem khua upa pahra hna kha khua kutka ah a auh hna. Ruth hi a dang chungkhat asi mi pa nih thit awk a si ko nain Boaz tu nih thi ko she tiah an hna a tla cio hna. An hnatlaknak langhter nak ah Naomi chungkhat pakhat nih Boaz kha a kedan a pek. Hi hi Israel mi hna nunphung a si. Cu cun Boaz nih Ruth kha a thit colh. Obed timi fapa an ngeih. Minu pakhat nih Naomi kha hi tihin a hnemh. “Bawipa nih nangmah zohkhenh tu ah tupa an pek. Ruth zong nih an dawt tuk. Ruth hi na caah fapa pasarih nakin a sung deuh” tiah a ti.\nHawi le hna, Ruth cu Pathian le a miphun caah rian a tuan tik ah a lung a si tuk. Obed hi Israel siangpahrang David i a pu a si.\nHmanthlak paruk nak: Mary le Pathian vancung mi\nRuth a thih hnu chan tampi a liam hnu ah Pathian nih ngaknu pakhat kha amah riantuan tu ah a rak thim. A min cu Mary asi. Mary cu Ruth hrinsor asi. Mary cu nuthiang asi. Joseph an timi pa he an rak i ham cang. An i thit hlan ah Pathian vancungmi pakhat Mary sin ah a lang i hiitihin Mary kha a chimh. “Tih hlah Mary! Pathian na cung ah ai lawm. Fapa na hrin lai i Jesuh tiah min na sak lai. Amah cu cungnung bik Pathian fapa a si lai. Mary nih hi tihin a leh, “Keimah cu Bawipa salnu ka si. Na chim bantuk in cang ko seh” a ti. Cun Pathian thlarau cu Mary sin ah a ra. Fa a pawi i fapa a hrin. Cu ti cun Mary cu Pathian fapa Jesuh i a nu a si.\nHmanthlak pasarih nak: Hanah cu Pathian sin ah thla a cam\nRuth a thih hnu ah Israel ram ah hin Hannah ti mi nu a rak um. A va nih a dawt tuk ko nain fa a ngeih lo ruang ah a lung re a thei. Hannah le a in chung pa cu kum fate Shiloh khua Pathian biak inn ah an kal i Pathian sin ah rai an thawi, thawhlawm an pe tawn. Nikhat cu Hannah nih Pathian sin ah hi ti hin thla a cam. “Bawipa, na salnu hi na ka philh lo i fapa na ka pek asi ah cun a nun chung na rian tuan ding ah kan pek lai,” tiah bia a kamh. Pathian sin ah thla a cam lio ah hin a aw a chuak kho lo, a hmur a thir dih kha tlangbawi Eli nih a hmuh tik ah zuu a ri rua tiah a zumh. Bawipa nih Hannah thlacam nak kha a theih piak i fapa a hrin. Afa cu Samuel tiah min a sak.\nHmanthlak pariat nak: Hngakchiapa Samuel cu Pathian inn ah a um\n1 Sam 1:24-28, 2:12-17, 3:1-21\nSamuel cu a ngakchiat lio te in anu Hannah nih Pathian sin ah a pek i Shiloh khua tlangbawi Eli sin ah a um ter. Eli nih Samuel cu Pathian duhning nun kha a cawnpiak. Eli nih fapa pahnih a ngeih hna. Tlangbawi rian an tuan nain an sual ngai ngai. Cu caah Pathian nih tlangbawi hna hmang in ami hna sin bia chim kha a ngol. Zan khat cu Samuel cu Pathian inn ah a riak. Pathian nih Samuel cu a auh. Eli sin ah a va tli i “Hi ka ah hin ka um ko, na ka au maw?” tiah Eli cu a hal. Eli nih, “Kan au lo, va kal law dai te in va it ko” tiah a leh. Pathian nih Samuel cu vawithum tiang a auh. Eli nih hihi Pathian aw a si lai ti a theih tik ah Samuel kha, “va kal law, bawipa bia chim ko, na sal pa nih ka ngaih ko tiah va let” tiah Samuel cu a fial. Cu hnu cun Pathian nih Samuel sin ah voi tampi bia a chim. Samuel cu Israel mi hruai tu le profet lianngan ah a hong si.\nHmanthlak pakua nak: Samuel nih Israel mi hna caah thla a cam\n1 Sam 4:10-11, 7:2-14\nEli fapa hna cu an sual tuk caah Pathian nih dan a tat hna. Philistine ral a doh ter hna i cu raldohnak ah cun an thi. Philistine hna nih Israel mi hna cu ral an tei hna caah kumkul chung an uk hna. Cun Samuel nih Israel mi hna sin ah hi ti hin a chim. “Bawipa sin ah nan kir than i ramdang pathian nan biak mi hna kha nan hlawt hna i Israel Pathian lawng kha nan i bochan ah cun Philistian mi hna sin in an luat ter hna lai” tiah a ti hna. Israel mi hna nih Samuel bia an ngeih. Hmunkhat te ah an i pum i Pathian sin ah raithawinak an pek, thla an cam. Philistine mi hna cu Israel mi hna kha va tuk awk ah an i tim. Sihmanhselaw Pathian nih Philistine ralkap hna sin ah totho fakpi in a hran ter i an tih tuk caah an zam dih. Cucaah Israel mi nih Philistine ral cu fawite in an tei khawh.\nHmanhlak pahra nak: Samuel nih Saul kha chiti a thuh\n1 Sam 8:1-9, 9:15 - 10:1\nIsrael mi hna siangpahrang ngai ngai cu Pathian asi nain Samuel nih amah ai awh in a hruai hna. An pawng um miphun dang hna nih an mah te cio in siangpahrang an ngeih dih cio caah Israel mi hna zong nih mi pakhat kha an siangpahrang si ter i ngeih kha an duh ve. Hi kong a theih tik ah Samuel cu ai lawm lo. Sihmanhselaw Pathian nih Samuel sin ah hitihin a chim. “Israel mi nih an siangpahrang ah an duh lo mi cu nangmah si lo in keimah tu ka si caah an bia ngai in siangpahrang cu pe ko hna usih” tiah a ti. Cu can ah Saul timi tlangval pakhat a rak um. Saul cu a pumrua a tha i amui dawh fawn. Nikhat cu Saul cu Samuel sin len ding ah a kal. Samuel nih Saul a hmuh tik ah Pathian nih Samuel sin ah “Hi tlangval pa hi ka mi hna hruaitu ding cu asi” tiah ati. Samuel nih chiti thol a lak i Saul lu cung ah a tawih. Cucu siangpahrang ah a thim tinak asi. Saul nih kum 40 chung Israel mi hna kha a hruai hna.\nHmanthlak hlekhatnak: Saul nih Samuel puan a thleh\n1 Sam 15:1-29\nAmalekite timi miphun hi Israel miphun a tihram tawn tu an si. Samuel nih Saul siangpahrang sin ah hitihin a chim. “Pathian sin ara mi bia cu hi hi asi. Amalekite mi vial te hi na thah dih hna lai. An ngeihmi thil vial te zong na hrawh dih lai,” tiah a ti. Pathian bomhnak thawng in Saul le a ralkap hna nih Amalekite mi hna kha ral an tei hna. Asinain Israel mi hna nih Pathian bia kha ngai lo in Amalek siangpahrang an thah lo hlei ah an satil hna kha that lo i Pathian sin raithawinak tu ah an hman hna. Cu caah Samuel nih Saul sin ah hitihin a chim, “Bawipa nawl pekmi na ngaih lo caah Pathian nih nangmah cu siangpahrang sinak in an hlawt” tiah ati. Samuel cu chuah ai timh lio ah Saul nih Samuel puan kha ai tlaih i a tllek. Cun Samuel nih Saul cu hitihin a chimh than, “Pathian nih Israel pennak cu na kut chung in a lak i a thleh dih cang. Nangmah nak in a tha deuh mi pa sin ah a pek cang” tiah a ti.\nHawi le hna, Saul siangpahrang pa nih hin Pathian sin ah raithawinak cu a pek len ko na in a bia a ngai duh lo. Samuel cu a nun chung Pathian nawl ngai bu tein rian a tuan caah Pathian a cung ah ai lawm. Raithawinak nak in nawlngeihnak nih Pathian lung a ton deuh.\nHmanthlak hleihnih nak: Jesush cu Pathian biaknak inn ah a um\nSamuel thih hnu in kumtampi a luan hnu ah Jesuh cu Israel ram ah hngakchia a rak si. Mary hi a nu a si i a pa cu Pathian a si. Jesuh kum 12 asi lio ah anu Mary le Joseph he Jerusalem khua ah an kal. Jesuh cu an sin in a tlau diam i nithum an kawl hnu ah Pathian biak inn ah an va hmuh. Judah biak nak saya pawl he Pathian kong an rak i caih lio asi. Mary nih Jesuh sin ah, “ kan thin a phang tuk i pei kan rak in kawl cu” tiah a ti. Jesuh nih a thawh i “ka pa inn ah pei ka um ko cu” tiah a leh. Samuel bantuk in Jesush zong nih hngakchia asi lio te hin apa rian tuan tu ding a si kha ai hngalh cia ve. Mi vialte kha Pathian sin hruai awk ah a ra. Zei caah tiah Pathian cu cungnungbik siangpahrang a si, mikip hruaitu zong a si.\nPathian riantuantu sal lianngan kan timi hna hi can khat lio ah vawlei cung ah khua a rak sa ve mi mi lianngan hna an si. Atu kan chimmi tuanbia hna nih hin Pathian sal hna zeitin dah Pathian nih thawnnak a rak pek hna ti kha an langh ter. Ralrin peknak aw na theih fate a dang hmanthlak kau in zoh kha philh hlah.\nHmanthlak hleithum nak: Tuukhal pa David\n1Sam 16:1-13, 17:34-35\nSaul cu Israel siangpahrang a hmasa bik a si nain Pathian nawl a rak ngai lo. Cu caah cun Pathian nih Saul cu a hnu a chit i bawmhnak a pe ti lo. Cu can lio ah David timi ngakchia pa pakhat a rak um. David cu apa tuu a zohkhenh tu asi. Amah cu a nungmi Pathian kha ai bochan i harnak ton zong a tih lo. Nikhat cu chiandeih pakhat nih a tuu pakhat kha a tleih. David nih chindeih kha a thah i a tuu kha thihnak in a khamh khawh. Thanglawi dawh te ai ser i cu cun Pathian thangthatnak hla a sa tawn. David cu Pathian lung a tongmi pa a si. Cu caah Pathian nih David cu Saul siangpahrang rian chawng tu ding ah a thim.\nManthlak hleili nak: David le Goliah\nHi lio can ah hin Philistine mi le Israel mi hna ral an i do. Philistine mi lak ah a ngan tuk i a thawng tuk mipa Goliah ti mi a um. Goliah nih Israel mi hna kha, “Nan lak ah a thawng bik nan ti mi pakhat in thim u law a ka thah khawh ah cun kan phun ning in nan sal ka si dih lai. A sinain keimah nih ka thah a si ve ah cun kan sal ah na cang dih lai” tiah a hro hna. Israel mi hna nih Goliah an hmuh tik ah an tih tuk, a hohmanh nih an ngamh lo. Tlangval no te David nih cun a tih lo. Zei caah tiah Pathian nih a ka bomh ko lai tiah a zumh. Cun David nih a thawh i “Aho dah Pathian a zum lo mi Philistine pa cu a si? A nungmi Pathian mi a zuamcawh awk asi lo. Pathian nih a ka bomh lai i, mithawngpa cu ka thah khawh lai tiah a ti. A chhai ai lak i Goliah cal ah thaithlolh in a chaih i Goliah cu vawlei ah a tlu.Goliah pum cung ah David cu a kai i amah vainam lila in Goliah cu hngawng a tan. Cu cun Israel mi nih Philistine hna cu an tei hna.\nHmanthlak hleinga nak: Saul nih David kha thah a zalh\n1Sam 18:6 - 23:29\nA thawk ka ah cun Saul cu David cung ah ai lawm. Zei caah tiah David cu Israel mi hna kha Philistine ral in a khamh tu hna a si. Israel mi na nih David kha an dawt i an upat. A hnu ah Israel ralkap tha le hruaitu ah a hong si. Cu tik ah Saul cu David cung ah nahchuahnak a ngei i David kha thah a duh. Nikhat cu David nih Saul siangpahrang caah hla a phuah mi a tum lio khuachia kha Saul lungchung ah a lut i David kha feikawl in a hei khawt nain a nganh i vampang tu a khen. Cu hnu zong ah David thah awk ah vawi tampi ai zuam. Saul fapa Jonathan le a dang Israel mi hna nih David cu an bomh. A si nain Saul kut in luat awk a herh caah theserawn ah a zam.\nHmanthlak hleiruk nak: David nih Saul nunnak a zuah\nSaul le a ralkap hna cu David tlaih awk ah these rawn ah cun an va kal. Zan ah Saul le a ralkap hna an i hngilh lio ah David le a hawipa Abishai hna cu Saul le a ralkap an ihnak ah a thli tein an va lut. Abishai nih Saul ai hngilh lio a hmuh tik ah thah a zalh kha David nih a hmuh i a thlauh. David nih hi tihin a chimh, “Pathian nih ai thim mi siangpahrang harnak a pe tu cu dan a tat hna lai” tiah a ti. Cun David nih Saul lu pawng ah a um mi fei le tithawl kha a lak. Saul te riahnak in an chuah hnu ah David cu a au i, “Nan bawipa tha tein nan veng lo, zoh hmanh u nan bawipa fei cu hika ah hin a um”. David nih Saul kha hi ti hin a chimh. “Nihin ah na nunnak kan zuah bantuk hin Pathian nih ka nunnakcu ka zuah ve ko seh” tiah a ti. Cu thawk cun Saul nih David thah awk a zuammi kha a ngol.\nHmanthlak hleisarih nak: David cu siangpahrang a hong si\n1 Sam 31:1-7; 2 Sam 5:1-25, 8:1-15\nPhlistine mi nih Israel mi kha an tuk than hna. Cu ral an tuk nak ah Saul le Jonathan an thi. Saul a thih caah David cu Israel siangpahrang asi. David nih a siangpahrang inn kha Jerusalem khua ah a sak. Pathian nih David cu hi tihin a chimh, “Ka miphun Israel mi hna hruaitu ding ah tuu na khalhnak in kan lak. Adang mi lianngan hna ban tuk in mi lianngan ah kan ser ve lai” tiah a ti. Cu cun Pathian nih David cu lianghnagannak a pek i Israel mi hna ral vialte tei kho ding in thawnnak zong a pek.\nHmanthlak hleiriat nak: David le Bathsheba\n1Sam 11: 1 - 12:20\nNikhat ah David cu siangpahrang inncung i ai chawh lio ah nungak dawh ngai mi ti ai khawlh lio kha a hmuh. Cu nungak cu sualpi awk ah David cu a hiar tuk. Hi minu hi a min ah Bathsheba a si i David ralkap bawi pakhat Uriah ti mi pa nu pi a si. Cu lio cu Uriah ralram ah a um lio a si. Daviid nih Uriah cung ralbawi sin ah Uriah hi raltamnak ah kuat i ral kut in thih ter awk ah a chimh. Uriah cu a thi i anupi cu David nih a nupi ah a tuah. David thilsual a tuah mi ruang ah Pathian ai lawm lo. Cu caah Bathsheba he an fa tir a thi. David nih a thilsual tuahmi caah Pathian sin ah ngaihthiam a hal.\nHmanthlak hleikua nak: Pathian biaknak inn\n2 Sam 7:1-29; 1 Chr 22:1-19\nDavid cu Pathian sin ah sualnak a tuah nain Pathian kha a dawt i a rian tuan zong a duh thiam thiam. Cu caah cunPathian caah biaknak inn nganpi sak a tim. Sihmanh selaw Pathian nih David sin ah, “David, nangmah cu minung tampi thi na luan ter caah ka caah biaknak inn cu na sa kho lai lo. Fapa na ngei lai i nafapa Solomon tu nih ka caah biakinn cu a sak te lai. A caah pennak ka ser piak lai. Cu pennak cu a zungzal in a hmun lai” tiah a chimh. David nih Biakiin saknak thingrua a nun chung a damh i a khawn. A sinain Solomon hi innsa tu cu asi. Solomon nih kum 7 chung a sak i ai dawh ngai ngai. Cu Biakinn cu Israel mi hna nih kum za tam pi Pathian an biaknak. A sinain David cu an siangpahrang ngan bik a si kha an philh kho lo.\nHmanthlak pakul nak: Jesuh Jerusalem khua ah a lut\nDavid a thih hnu kum 1000 hrawng ah Jesuh cu a chuak. Amah cu David hrinsor a si. Apa cu cungnung bik Pathian a si. Anu cu ngaknu thiang Mary asi. Jesuh cu Pathian riantuan tu sal lianbik a si. Mi hna kha a dikmi Pathian kong a cawnpiak hna. Khuaruahhar tampi zong Pathian thawnnak in a tuah. Saul, David le kan dihlak in Pathian hmai ah a sual dih mi kan si. A sinain Jesuh cu sualnak pakhat zong a tuah bal lo. Ni khat ah Jesuh cu laa cit bu in Jerusalem khua ah a lut. Mipi nih an don. “Hosana! David fapa, Pathian min in ara mi cu thangthat le sunpar co ko seh” tiah an au. Mi vialte nih Jesuh cu David siangpahrang nak in a lianghnagan deuh kha an hmuh. Vawlei cung siangpahrang vialte cung siangpahrang asi.\nHmanthlak kulkhat nak: Langak hna nih Elijah rawl an chanh\n1Kings 16:29 - 17:6\nDavid le Solomon hna hnu ah Isral ram cu siangpahrang tampi hna nih an uk. Siangpahrang pakhat pa min cu Ahab asi. Anupi cu Jezebel a si i a sual ngai mi a si. Hi nu nih hin Pathian zum mi mitampi a rak thah hna. Cu lawng si lo in Baal timi milem pathian kha a hringhram lo in a biak ter hna. Cu lio can ah Elijah cu Pathian prophet lianngan a rak si. Elijah cu Ahab sin ah a va kal i, “A nungmi Israel Pathian thawnnak thawng in a ra lai mi kum 3 chung Israel ram ah ruah a sur lai lo” tiah a va chim. Cu ti cun Pathian nih Israel ram ah mangtam fak pi in a tlun ter. A sinain a salpa Elijah cu Pathian nih a zohkhenh. Tiva te in ti a din khawhnak Cherith timi hmun ah a um ter i nichiar te langak hna nih rawl a chanh tawn.\nHmanthlak kulhnih nak: Elijah le Pathian mei-alh\nMangtam kumthum nak ah Elijah nih Ahab siangpahrang le a mi hna kha Carmel tlang ah a auh hna. Elijah nih hi ti hin a chim, “Bawipa hi Pathian asi ah cun amah hi zul u law bia u, asi lo ah Baal hi pathian asi ah cun zul u law bia u,” tiah a ti hna. Baal pathian sin raithawi nak caah cawtum pakhat kha an thah. Cun Elijah nih Baal saya hna sin ah, “nan pathian kha au u law kei zong kan pathian kha ka auh ve lai. Mei-alh in kan auhnak a kan let tu paoh hi Pathian hman cu an si lai,” tiah a chimh hna. Baal saya hna cu chun-ni-tlak in an raithawinak an kulh i an lam, thla an cam i an pathian cu an auh, an mah le an mah kha nam in an i at. Si hmanh selaw mei-alh a bal ra lo. Zanlei sang ah Elijah nih a Pathian sin ah raithawnnak cu a timhtuah ve. A raithawi nak sa cu ti ah a hnim ta hnu ah thla a cam. Chikkhat te ah van cung in mei-alh a hong tum i raithawinak sa le ti cu an kang dih. Cu cu an hmuh tik ah mipi hna nih an i thawh i, “Bawipa cu a nungmi Pathian asi” tiah an au.\nHmmanthlak kulthum nak: Elijah cu vancung ah a kai\n1Kgs 19:1-21; 2Kgs 2:1-14\nBaal saya hna cu an sual tuk caah Elijah nih a thah dih hna. Cu caah Jezebel nih Elijah cu kan thah ve lai tiah a tlerh. Elijah nih a tih caah ramlak theserawn ah a zam. Cu ka ah cun Pathian nih Elijah cu a va ton tawn. Cun Elijah nih a tih ti lo. Mi hna kha a hman mi Pathian pakhat lawng biak awk ah a cawnpiak hna. Elisha kha amah bawmtu ah a thim. Nikhat cu an pahnih in lam an len lio ah vancung in mei-alh rangleng ahong tum i an kar ah a lut. Elijah cu pusim nih vancung ah a cawi caah Elisha nih a hmu kho ti lo.\nHmanthlak kulli nak: Elijah cu Jesuh le Moses le tiah an lang ti\nJesuh chan lio ah Elijah hi vawlei ah a rak ra than. Nikhat cu tlang cung ah Jesuh le Moses he hmunkhat ah a mui a hong i langh. Hi mi lianngan hna cu Pathian sunparnak in an ceu kha minung pathum hna nih an hmuh hna. Cu lio te ah Pathian nih van cung in bia a chim, “Mah hi ka fapa a si....a bia nan ngaih lai” tiah ati.\nHawi le hna, Pathian le Israel milianngan vialte hna nih hin Bawi Jesus hi an kan sawh piak mi cu a si. Jesus cu mivial te kan caah rian tuan ding ah sal bantuk in a ra. Kan sualman pek awk raithawinak caah a thi nain kan thlarau kha zungzal nunnak pek awk caah thihnak in a tho than. Cucaah a mah bia hi ngai u law zungzal nunnak kha nanhmuh khawh lai.\nSee different versions of this script in Afrikaans, Buhutu, Chinese Simplified, English, French, Herero, Indonesian, Kiluba: Shaba, Kimwani: Ibo, Lomwe: Mozambique, Luvale, Malagasy Merina, Ngonde, Northern Sotho, Pijin: Solomon Islands, Portuguese: Brazil, Portuguese: Mozambique, Roglai, Southern, Russian, Sena: Mozambique, Shimaore, Shona, Spanish, Swahili: Tanzania, Takwane, Thai, Thimbukushu, Tok Pisin: PNG, Tonga: Malawi, Tsonga, Umbundu, Urdu, Venda, Xirima, Yao: Malawi, Yoy, Zulu.


Breaking News: Hakha Junction Guest House ah Minung 5 an Tlaih Hna – Chin World News Evening\nHakha Junction Guest House ah Minung 5 an Tlaih Hna. Hakha Junction Guest House ah ralkap le palik nih an luh hnawh i minung 5 an tlaih hna.\nGuest House ngeitu Chuncung khuami Pu No Ling nih, “Kei hmun dang ah ka um lio a si i, a buai tuk rak ra hlah an ka ti. Guest House rianttuantu cu an tlai hna lo,” tiah a chim.\nAn tlaihmi hna hi Hakha Town dawr rianttuantu nu pathum le a dang nu pahnih an si. “An tlaihmi hna lak ah kan Guest House ah Wifi hman ding in a rak rami zong an i tel,” tiah Pu No Ling nih a chim. Source: The Chin Journal, March 19, Hakha\nHakha sakhaan ah hren mi a voi hnihnak Zung chuah, aa-mah-khaan timh mi tlamtlinglo. Hakha sakhaan ah hren mi hna cu March 19 ah a voi hnihnak Biaceih Zung an chuahpi hna, minung pahnih cu aa-mah-khaanpiak ding in an timhtuah nain an tlamtlinglo, tiah kan theih.\n“Nu pahnih hi cu aa-mah-khaan in a chuakcia an si. Annih hi tazacuaitu lei a um lo tiin an kirter hna. Bawi Cung (Meithat Zung riantuan) le Sai Thawn (Vawlei Tahnak Zung) hi aa-mah-khaan ding in timhtuah a si nain tlam a tlinglo. Cun, taza an cuai hna nak phungrelnak caang 505 (a) hrimhrim hi aa-mah-khaan khawh mi a rak si lo. An ngamdamlonak pawl he pehtlaihter in aa-mah-khaan tu cu a si kho nain tutan ahcun tlam a tling kholo,” tiah tuanvo ngeitu CHRO in min langhter lo mi pakhat nih The Hakha Times ah a chim.\nSakhaan ah hren mi hna hi March 16 ah khan a voi khatnak Zung an chuahpi hna i atu hi a voi hnihnak a si. A ralai mi March 31 ah khin a voi thumnak Biaceih Zung an chuahpi than hna lai, tiah kan theih. Source: The Hakha Times


Thih Dar:Kawlram ah phaisa a fiir tu pa cu’A mah tein hri awk nakin mual a liam. – Onlinenungak\nThih Dar:Kawlram ah phaisa a fiir tu pa cu’A mah tein hri awk nakin mual a liam.\nFalam thawngzam nih a tial mi asi hakha ca in ka van leh ti lai lo falal ca nan thiam dih ko caah a poi hrihran.\nMandalay UAB bank rock ih paisa ting 200 tlanpitu cu amah ten awkthataw tiah theih a si.Himi thu hi a dikih a hmuh an phuanh thu khal Pyikyi Takhun myone palik bawi pakhat in a rel.\nA tang hi a hlan deuh ka tial ciami asi:


Tihal Celh Lo In Minung Thlan Tiangin Saram Nih An Dawp – Vaurawng\nTihal Celh Lo In Minung Thlan Tiangin Saram Nih An Dawp\nNih a linh tuk ruangah ramtangah a um mi saram pawl zong tihal le dangcar in an um, khuaivah pawl nih minung thlan tiangin an rak dawp tikah khuami hna nih hmunkhat te ah i bawmh in saram hme tete tihal in a um mi ti an va dinh hna. cu bantuk in ti an va dinh hna nak cu Min Kin peng, Co Pan Kung Khua (မင္းကင္းၿမိဳ႕နယ္ ေက်ာက္ပန္းကုန္း႐ြာက) ah a um mi khuami cheukhat nih tu bantuk in i bawmh in ti an va dinh hna hi asi.\nNi a linh ning hi kum 10 bu chungah tu hi a linh cem asi tikah kawlram a laifang hrawng asi mi Sagaing division, Magwe division le Mandalay division hna hi voidang nak in a linh a fak khun. Cu batuk in ni a linh tuk ruangah Sagaing division, Min Kin Khua pawng ah a um mi Maharmyan ti mi tlang cungah a um mi Insect talh in saram hme pawl tihal dangcar in an um tikah Min Kin Peng, Co Pan Kung khuami cheukhat nih i bawmh in ti an va dinh hna tiah theih asi.\nVawlei Bel A Chiami An Khuai Mi Ah Ti An Chiahmi Khuavah nih an din lio\nKhua he mile 20 ai hlat nak Maharmyan ramtang kalnak ah khuaivah siseh adang khuai hna nih a rakra mi hna minung i an thlan an dawp tik hna ah an tihal an celh ti lo hi teh tiah kan theih tiah Min Kin Peng, Co Pan Kung khuami hna nih an chim. Kawlram chungah nikhat hnu ni khat a linh chin lengmang tikah minung ca lawng si loin saram hme mi ca hrim ah thinphan asi cang.\nKhuami hna ramtang an kal tikah khuai a bu in an rak zuang ii minung seh lo in, minung kan thlan a chuakmi ti tu an rak dawp mi kan hmuh tikah khuami hna nih 5 kala, 6 kala tipung ah ti rawn in sanseh mawtaw in ti i put i ti kan dinh hna tiah Co Pan Kung khua ah a um mi Ma Cho Lay Khine nih a chim. Maharmyan ramtang ah mabantuk hi a tam ngai, ziah tiah cun tikhur zong a um lo, cu tikah saram hme mi le khuai pawl tihal dangcar in an um nak hi asi. a hlei in Maharmyan ramtang kalnak ah khuai a bu in an rak zuang tawn i minung seh a kan timh rua kan ti nain, minung seh lo in kan thlan tu an dawp mi kan hmuh tik hna ah tu bantuk in ti i kenh in kan va dinh hna nak hi asi tiah Ma Cho Lay Khine nih a chimchap.\nMah le tikhawh tawk in tipung in ti an ken lio\nCu bantuk ti kan va dinhmi hna chungah ai telmi hna cu chungchep, thiahhlei, ram ar le khuai hna hi an si i, saram lian mi cu an i tel lo tiah Ma Cho Lay Khine nih a chim.\nCo Pan Kung khua in Chindwin tiva hi mile 1 hrawng ai hlat ii, Maharmyan tlang in khua hi mile 20 hrawng ai hlat tiah a chimchap. tu bantuk kan ton mi hi voidang ah kan hmu bal lo, atu hi avoi khatnak kan ton asi ii, saram hme mi le khuai pawl ti kan dinh mi hna zong avoi khatnak asi tiah Ma Cho Lay Khine nih a chim. Ti kan dinh mi hna hi avoi khat nak lawng asi ii, khuacaan a linh peng ko rih ahcun va dinh than ding zong timhtuahnak kan ngei tiah a ti.\nShwesatdaw ramtang zongah ti an car dih ,cu tikah Magwe divsion, thingram zohkhentu zunglei nih tikhuar ah ti an rawn piak hna, Shwesatdaw ramtangah a um mi saram hna lakah a hlei in sazuk, sakhi pawl hna hi a tlawngleng mi an si.\nSaram nih an din tawn mi tikhur a rocar tikah tihal le dangcar in an um, cu tikah May 12 ah magwe thingram zohkhentu zunglei nih si hna seh, ohchohhmu zung hna nih ti bawmhnak an tuah mi zong hmuh khawh asi. May thla chungah khua caan a lin chinchin lai tiah khuacaan zohthiam hna nih an chim. mah ti ning tein a linh chin lengmang ko rih ahcun saram hme mi ti va dinh than dingin timhtuahnak kan ngei tiah Co Pan Kung khua ah a um mi Ma Cho Lay Khine nih a chim.\nBe the first to comment on "Tihal Celh Lo In Minung Thlan Tiangin Saram Nih An Dawp"


Conservative nih an uar tuk mi Mark Levin a sum kho bak ti lo caah Supreme Court cu a phom cang\nThawngpang a linsa chin lengmang cang, mi tampi nih mah bantuk buainak hi US supreme Court nih la cang seh tiah an duh ning an chim thluahmah cang\nPennsylvania nih US constitution lo ning in former Vice President Joe Biden a tling khonak ding caah Mail in voting caan an sauter/exnted tiin a chim\nAtu thil kan hmuh lio mi hi Pennsylvania mipi America mipi le electoral phunglam vialte zulh loin constitution voihtampi namnulh in a um tiin a chim chap\nRule of law um nak supreme Court nih 2020 election kong hi a kut ah a chia a her cang tiin a chim. US supreme Court nih Bush le AlGore caan lio bantuk in power of judicial review an hmang a her cang tiin a chim\nTu hi constitution crisis kan tawn lio a si, zeibantuk a si zong ah congress nih tu bantuk kan thil tawn mi kong he pehtlaihin phisingnak a tuah ding a si cang.\nUS supreme court hi daitein a um peng ko lai maw? US supreme Court hi petitioners nih an nawl bantuk in a cawlhcang a her cang,” tiin a chim. .Source- Foxnews\nBe the first to comment on "Conservative nih an uar tuk mi Mark Levin a sum kho bak ti lo caah Supreme Court cu a phom cang"


187. NA SUNPARNAK AN CHIM ~ Chin Mission Church\n187. NA SUNPARNAK AN CHIM\n1. Nangmah sunparnak kha an chim, Zion, kan Pathian khuapi Zungzal a hmunmi Pathian nih, A umnak ca-ah an ser; Zungzal Lungpi cung sakmi cu, Zei nih dah an hninh khawh lai? Khamhnak hau in kulh na si i, Na ral kha na tih hna lo.\n2. Zohhmanh, zungzal dawtnak chungin, Nunnak ti cu a rung luang, Na fale vialte a cawm hna, Chamhbaunak an tih lai lo, Cu bantuk tiva luan lio ah, Hodah tihal in ba lai? Bawipa a kan petu thawngin, Velngeihnak a dong lai lo.\n3. A hmunkip velchum hna ah cun, Lianhngannak, himnak ca ah, Mei le khuadawm cu an lo i, Bawipa a nai hngalhnak ca, Zungzal Lungpi cung sakmi cu, Zei nih dah an hninh khawh lai? Khamhnak hau in kulh na si i, Na ral kha na tih hna lo.


Norway Lainawng Pa Kong - Chin Community in Norway | Chin Community in Norway\nNorway Lainawng Pa Kong\nAmin ah Anders Behring Brevik, a kum 32 (chuahni; february 13, 1979). Krihfa fak deuh in a tanhmi le miphun fak deuh in a thanhtu le muslim a hua ngaimi asi.\nOslo bompuah ding le meithal in mi a tam khawh chung thah ding in ai timhtuahnak kum 9 chung asi cang. Zeitluk lungsau lainawng dah asi! Khuaruahhar minung cu asi ko. Thil cannak in ni 2 a hun kal cang, Oslo khua bompuah hnawmtam hna zong an hun thianh khawh pah i, hmapu le mithi kawl zong an hun ngawl, ruakhumhnak zong tuchun ah an tuah cang. Tu bantuk in zapi mitthli he kan ngeihchiat lio ah palik le a dang ttuanvo ngeitu hna cu an i din bal lo, chunzan in hlathlainak a phunphun in an tuah, hmailei hi bantuk thil a can tilonak caah zeitindah kan kham khawh lai, tubantuk thilcang ding timhtuahmi dang hna a um ti maw tibantuk biahalnak a thongza in an tuak, khua an khan rian an ttuan.\nLainawng pa zong cu a kong amah tein ai chimmi siseh, online ah a cawlcanghnak pawl hlathlainak an tuahmi ah a kong tamdeuh pi theih a hun si cang. Akong tamdeuh deuh theih ah, a luancia ni 2 lio ah rak puhdah ning kong a hun i thleng ngaingai. Apakhatnak ah rak puhdahmi cu, islamist terrorist an si lai, si lo hmanh ah anmah he ai pehtlai lai tiah rak ruah colh asi. Kan rak mawh ve lonak zong cu, hi bantuk thilcang mi dihlak ngawt in, Islamist Terrorist buu hna nih kanmah kan si tiah i phuannak a rak um lengmang.\nTutan thilcang zohtikah a hmasa ah a target fiang ngai in hmuh khawhcolh asi mi cu, Norway cozah kai party (AP ) an si. AP zungpi ah bom a puah i AP mino pawl camping an tuahnak ah palik thuam he meithal he mi 85 (tutiang theihmi mithi) a nawn hna. AP cu mizeidah an si? Norway political party vialte lakah nganbik asi, tulio cozah kaimi party pawl lakah ai telmi zong asi fawn. An policy tlangpi cu, mizei poh nih rian kan ngei dih lai, covo i ruang tein ngeihnak le ai ongmi miphun sinak hna kha a tanh. Sicun zeiruangah hi lainawng nih hi tluk a ttha komi party le rianttuantu minung hna cungah lungfahnak a ngeih? Lainawng a sihni pa nih a chimnak ah cun, ram chung uknak phung a thlurpi in thlen a duh, dohthlennak fakpi (revolution) a duh ati. Tamdeuh in a tanglei ah kan zoh rih hna lai.\nNationalist, anti- multiculturalism\nBreivik nih www.document.no website ah a tlawmbik ca 75 a rak ttial bal. A ca zoh tik ah a ruahnak a lang ngaingai.\nCun lainawn ni july 22 ah hmai 1500 asimi a zumhnak funtomtu ca (manifesto) cu micheu sin ah email in a kuat hna, cun kha a zumhnak a fiantertu youtube video pakhat zong a chuah. Hi a kong a ttialmi le zeitindah lainawn ai timh ning a ttialmi pawl zapi sin a chuah ruangah a kong tlawmpal theih khawh a hun si. Tuandeuh mitampi ruah ning he lo loin, amah hi miphun daw taktak mi (nationalist) asi le muslim pawl a hua ngai mi EU chungah Muslim pawl nikhat hnu nikhat an karh chin lengmang mi kha aduh bak lo mi, amah si khawh tawk in a ruahnak kong kha online website hna in a langhter ve tawnmi asi nak kha a lang. Atimi cu, “Tu cu biaruah caan a dih cang, mipum hrim in do a za cang” a ti.\nTulio cozah nih Muhammad cartoon Norway tadinca ah a chuahmi kongah lungthatlonak an langhtermi kongah a lung tlin lonak, Palestinian hruaitu Yasser Arafat Daihnak Nobel laksawng an pekmi a lungtlin lonak tibantuk pawl a ttial hna. Cun ruahnak pakhat faktuk in a domi cu, EU le abikin Norway hna ah ram dangdang minung pawl kan ra hna i, kanmah tein duhpoh in kan covo (holh, ca, miphun hmelchunhnak) tibantuk pawl kan kilkawi mi le kilkawi kho ding in, mi buu in covo kan hmuh tukmi pawl cungah a lung a fak tukmi asi. Cun, Norway cozah nih kum 1999 ah NATO hmang in Kosovo ah, Albanian Muslim pawl thawl le dawi a duhmi hna Serbian krihfa pawl dohnak an rak tuahmi zong kha a rak duh lo ngaingai. Pakhat chim rih ah cun hi pa hi nai hrawng theihbikmi terrorist pawl bantuk in Muslim lei minung siloin Krihfa lei asi i, ramdang, Muslim le minung covo kongah ruahnak vaangkauh te hna a duh lomi pakhat asi ti hmuh khawh asi.\nHmailei a cangding a ruahmi\nA ca ttialmi “2083: A European Declaration of Independence” ah a ruahnak dang tampi lak ah ai timhtuahmi a langhtermi cu, kum 2083 tikah EU chung mah le mah i donak a dong te lai ati. Cu tik ah cun Muslim pawl le pathian hngallo pawl/ruahnak vangkau pawl an dih te lai- kan tei te hna lai tiah a ruat. Kum 2083 hi Philosopher Karl Marx a thih hnu kum 200 tlinnak asi tiah hlathlaitu pawl nih an chim, cu nih a hei langhter ve duh lai mi cu, Karl Marx ruahnak a dongh kum a si lai a ti mi khi si dawh asi.\n“Thil na tuahmi tlamtling seh ti na duh ah cun, nangmah tein tuah”\nHi biafim hi a uar ngaingai, a ttial chihmi cu, “thil tampi kong ah, nangmah tein na tuah khawh, caan tu cu tlawmpal a rau deuh lai, nain a herh lomi thihnung thinphan awk um loin a donghnak ai timhtuahmi cu el/kham awk a ttha lo ” a ti.\nA remlo ngaimi biafang pawl\nTolerance, social justice, economic justice, peace, reproductive rights, sex education and safe sex, safe schools, inclusion, diversity, and sensitivity. http://www.americanthinker.com/2007/02/cultural_marxism.html\nEU, abik in Norway ah thil fakpiin ai thleng lai?\nTutiang ah lainawng nih hi thil a tuahmi hi keimah lawng ka si ko a ti rih ko nain, mi tampi zumh ning ah midangdang an i tel kho men ti hi ruahmi asi. Minung dangdang hi bantuk taktak in tuah ding in timhtuahnak taktak a um lo hmanh ah, hi pa a rianttuan ning in a fiang ko cang mi cu, ramdang mi a huami, Muslim a huami, zapi covo, mipi I ruannak tibantuk biafang zalawnnak a tihmi an tampi rih ko lai ti a fiang. Hi thil pakhat a chuah hnu in hi lainawng zong nih ai timhtuah ve ding a fiang ko mi cu, keimah bantuk a rak ruatmi hna nih ka keneh rak zul te hna seh ti hi ai timhtuahmi asi ve lai. Mah caah cun, hi thil hi minung pakhat hnih do asi lo, ruahnak/zumhning (ideology) ral nganpi pakhat asi. A lung chung tein hi lainawng pa a thangtthatmi zong rak um hna seh law a hohmanh nih kan thei lo- an um lai tiah mi tampi nih ruahnak an ngei. Tu dirhmun ah cun, kan cozah le upa hna nih an au len ko mi cu, kan dirpimi cu kan thlah lai lo, zalawnnak kan tlik tak lai lo, kan democracy cu kan dirpi lai tiin an au len. Upa mizei poh nih hi kong an chim tikah, an mitau khuacawl (kroppspråk) in a lang ngaimi cu, buu pakhatkhat sin ah chim hna seh law a lo tiah keimah cattialtu nih cun ka ruah. Chimduhmi cu hi thawngtla pa cung lawng ah an chim duhmi siloin tu bantuk in a rak ruatmi midangdang hna caah an chimmi khi a si.\nNorway hi ram dai tuk pakhat asi caah kan palik pawl zong meithal hmanh an i ken lo. Hi thil cangmi hi Norway palik zeitindah kan thuamh hna lai timi biahalnak a chuak len cang. Cun kan thimmi hna upa hruaitu pawl hna zong security kan peek dan hna le tu thil cangmi kong ruah tikah thin phang asi cang. Hruaitu pawl security caah tamdeuh in caan le phaisa kan hman a hau lai ti ruahnak zong a um rih. PM zungpi hmai ah- tulio kan vawlei thil sining in- bom kg 500 hrawng asi lai tiah ruahmi an puah khawh hi, ram pakhat cozah kilveng tu security force pawl caah ningzak ngai thil zong asi fawn.\nThil a can hnu nikhat hnih hmanh ah mipi lung ai ruang, cozah party le a dang party hna zong lungkhat tein rian an ttuan ti hna, hmunkhat teah khua an ruat tti hna. Lung khat pum khat in an um mi nih, hmailei caan zeimawzat chung cu, fellowship kongah thahnemnak ah an i laak lai.Partliament debate zong caan zeimawzat chung cu a thlihran ai dang deuh lai ti ruahnak a um.\n( Note: Caan karlak ah voikhat ttial ah ttialmi asi caah cafang palh a tam kho, ngaihthiamnak hal cia in. Careltu upat bu in )\nA zumhning video a thlahmi\nHi he ai pehtlaimi dangdang\nPrevious Topic: Oslo le a Pawng Tikulh Ah Bom a Puak, Meithal An i Kap\nNext Topic: Giri Thlichia Bawmhnak Kan Kuat Cang


THAWNGPANG THAR – Page 4 – Chin Community in Norway\nJanuary 17, 2016 ccn THAWNGPANG THAR\nNikum 2015 chungah Europe a rak lutmi ralzaam million pakhat tluk chungah, mitambik, ting 4 cheu nih Germany an penh. Norway zongah, kum dang nak tam deuhpi, thong 30 fai nih an hun fuh tiah UDI nih a thanh. Norway milutchuak tawlreltu UDI nih 2016 ah ralzaam lut an karh deuh kho i, thong 60…\nJanuary 16, 2016 ccn THAWNGPANG THAR\nChaklei Norway, Fosnes kommune um mipa pakhat nih a zuatmi caw 92 cu rawl peek loin thi lakin a rak hrem hna caah Namdal khua biaceihzung (tingrett) nih thla 4 thong le 63, 000 kr cawiliam dingin biachahnak an peek tiah VG nih a ttial. Hi tluk faak in mah zuatmi saram hrem hi Norway…\nAugust 16, 2015 ccn THAWNGPANG THAR\nChin state ah kokek harnak a tong cuahmahmi mipi hna, a rawkmi inn le lo, fing le tlang ser tthannak caah bawm chantu pakhat asi ve tiah ruat in Norway zongah Chin Relief Committee Norway (CRCN) cu, August 15, 2015 ah dirh asi cang. Meeting cu Norway ram huap Chinmi buu aiawh in upa 12…\nAugust 11, 2015 ccn Nyheter på norsk, THAWNGPANG THAR\nDet har gått snart en måned siden ekstreme mengder nedbør forårsaket jordskred og flom som rammet hele Myanmar hardt med så mange som 99 ankom og nærmere en million mennesker måtte forlate hjemmene sine. Meteorologene advarer fortsatt at regnet muligvis fortsetter flere uker fremover. Siste oppdateringen foreslår at skadene i hele landet kan ha kostet…


Zwegabin Tlang Pe 600 Hrawng A San Mi Tlang In A Tla MI Pa Ruak Hmuh A Si Cang + Video -\nZwegabin Tlang Pe 600 Hrawng A San Mi Tlang In A Tla MI Pa Ruak Hmuh A Si Cang + Video\nKaren State Hpa-ann myo ciakalay khua ah a um mi kum 20 hrawng a si mi Khun Min Maw Kun an ti mi pa cu Zwegabin tlang in a tla I a nunnak a liam. Zwegabin tlang in a tla mi pa a ruah cu tu nii july 10 nii zan lei suimilam 4 ah khan Hpa-ann meithat phu hruaitu hna nih an hmuh tiah thei a si.\nKhun Min Maw Kun a tlanak tlang hi pe 600 tluk hrawng a san mi a si. Khun Min Maw Kun nih tlang cung in a tla hlan ah hi A nu le pa sin ah rak ka ngaithiam uh! ka kal cang lai tiah ca tial tak I mah ruangah a mah te in a zuang mi a si lai tiah a kawltu hna nih zumh a si.\nCu hlan zongah mah tlang cung in hi University kum khatnak a kai lio mi nute zong a rak zuang cang tiah thei a si.Mi nute ruak an hmuhnak hi pe 300 hrawng a sannak tangah an rak hmuh.\nTlangval Khun Min Maw Kun hi Hpa-ann University ah kum hnihnak a kai lio mi a si. Tlangval Khun Min Maw Kun a thihnak a ruang hi thei fiang a si rih lo tiah akonthi news nih a langter. Mah /AKonThiNEWS/videos/ hi click law fiang te in an chimnak video na zoh khawh lai.


Vawlei cung ah avawikhatnak ding ah Israel Doctor hna nih minung Bladder Cancer Tumor cu khoi/operation tuah lo in lak khawh asi cang, – Kawltu Team\nVawlei cung ah avawikhatnak ding ah Israel Doctor hna nih minung Bladder Cancer Tumor cu khoi/operation tuah lo in lak khawh asi cang,\nAugust 14, 2021 Pu Tawn Mang\nVawlei cung ah hi bantuk hi avawikhatnak caah, Israel doctors hna nih cun bladder ah cancer tumor cu khi her bak lo in, freeze/ vur snow bantuk in kanghter hnu ah, lak piak khawh asi Doctors, Rambam Healthcare Campus Haifa nih atu bantuk tumor khanghter in, Khoi operation tuah ah hin thisen tampi achuak pin ah, hriamhma ah zawtnak dang hna kai khawh asi caah, atu bantuk Doctor thiamnak thar hmang in an lak khawh mi hi, mipi beisei nak tampi a pek tiah thei asi.\nRambam Healthcare Campus, Doctor hna nih vawi 4 hrawng Bladder cancer tumor operation vawi 4 an ngeih hnu ah, a dam lo mi cu side-effects zei hmanh um lo tein damte in achuak kho tiah an chim hna, Hmailei can ca zong ah atu achuak cang mi hna ah hin, operations an ngeih cang nak ah cancer damter ning kau deuh in zoh peng asi lai, midang tampi hna nih atu bantuk operation tuah ve ding ah hngaktu an um pah cang hna ati.\nDr. Isaac Hoffman, & Prof. Gilad Amiel, “ Cancer tumor hi kan chiah khangh hnu ah kan hlonh piak, cancerous cells hna hi anmah tein anrak thi ve ko, a dang tein hlonh aher ve tilo, Tumor kan khanghter ning cu, freezing agent hriau he kan jection -i luhter asi ko ati, Israeli company, Vessi Medical hna nih bladder cancer, ah hman ding cryotherapy -freezing agent caah hman ding an tuah khi asi ko.\nMah hi spray hnu ah cancer cells a khanghter khi asi, bladder muscles chiatter lo in, Pic- New Israeli-developed sprays freezing agent on cancerous cells in the bladder (screen shot from Vessi Medical) lustration of ice forming between cancer cells after an Israeli-developed tech sprays freezing agent (screen shot from Vessi Medical).\n← Vawleipi an buaiter taktak ko cang emergency in embassy riantuantu hna Spain, Denmark, Norway, Netherland, US le UK nih aran khawhnak chung in lak an timh cang,\nAsian F-35 le South Korean KF-21 Fighter Jet ah asang chinchin China nih South le East ah aluling tuk hringhran caah atu bantuk hma an lak ve nak asi, →


Min Aung Hlaing Uico Cu Fak Taktakin Ralrin An Pek Cang! – Chin 11 News\nMin Aung Hlaing Uico Cu Fak Taktakin Ralrin An Pek Cang!\nKalay Sianghleirun ah President a rak tuan mi Dr. Thar Tun Maung cu tulio Kawlram ah hramhram in uknak latu Ral Lo Kap pawl nih April 22 ah khan Dagon Sianghleirun ah an thial.\nHi kong he pehtlaiin Dagon Sianghleirun Siahngakchia pawl nih hitihin theihternak ca an kuat “Hramhram in uknak a la tu MAH le a minung pawl nih Thar Tun Maung timi pa cu Dagon Sianghleirun ah President rian an pek tiah theih a si.\nHramhram in uknak a la tu Ralhrang MAH sin ah a luh i Dagon Signhleirun ah President a rian a tian a si ahcun,” A tuan ni thok in a Chungkhar hna sin ah a hlan kan in thlahnak Bia rak cah ta hna sih” tiah ralrinnak ca an kuat. Ref: Thawnglatu\nRelchih! Myanmar le Thailand ramri ah Myanmar ralkap nih cun ramri check in a vak mi Thailand ramri veng ralkap pawl Long cu midang ah an rak ruah i an kah sual hna ruangah an karlak ah buainak a chuak tiah theih a si.\nMyanmar ram buainak ah Karen ralkap KNU nih Myanmar ralkap pawl cu biatak tein an doh hna i ralkap lei zong nih Vanlawng bak in khua chung tibantuk zong ah bomb an thlak hnawh hna i Karen ralzam tamtuk an um i ramri ah hmunkhuar in an um hna.\nMah cu pawl cu Thailand cozah siannak in Thailand i ummi Myanmar mi pawl nih cun bomhnak an pek tawn hna nain, Myanmar ralkap nih an rak siang hna lo i an rak donh hna, kan hnu lei zong ah bomhnak petu lawng cu an rak kah piak hna.\nApril 22 zan ah Thailand ramri vengtu pawl cu a thli tein Thailand ram ah luh ai tim mi an um hnga maw tiah Lawng in ramri an hel lio cuahmah ahcun Myanmar ralkap nih midang ah an ruah hna i an rak kah hna. Minung kah hliammi cu an um lo tiah theih a si. Thailand ramri vengtu pawl zong meithal an i ken ve nain, an kap ve hna lo i hmun himnak ah an kal colh. Asinain, a hnuah minute 30 tluk hrawng an karlak ah buainak a chuak.\nThailand ramri vengtu pawl hna hi Thailand Flag zong an tar ko nain an rak kah mi hi cu Myanmar ralkap lei thiam loin a lang. Hi thil ruangah hin an karlak ah i theihthiam loin buainak zong a chuak kho mi a si tiah zumh a si.


US Laimi Zong Nan I Ralring Taktak A Herh Cang Ṭihnung Chin Lengmang Cang US Minung 5 An Zaw Ve Cang Hih – Chin World News Evening\nJanuary 27, 2020 January 27, 2020 Salai Van Thawngpang\nTuluk Zawtnak (Coronavirus) In US Minung 5 An Zaw Ve Cang. Tuzing Sunday tiang ahkhan Tuluk Zawtnak (coronavirus) in USA mi minung panga an zaw ve cang, tiah the US Centers for Disease Control and Prevention nih thawng an thanh.\nTuzing i an hmuhthar mi pakhat hi Arizona ummi asi i, cun California ah pahnih le Illinois, Washington ah an hmuh hna. Hi Tuluk zawtnak in USA ah a zaw ve mi hna pa nga hi an pa nga ning tein hi zawtnak ai thok nak Wuhan, China ah a va tlawng mi an si viar, tiin tunai CNN report nih cun a langhter. US zong kan him ve ti lo, asinain hi bantuk zawtnak hi cu fimthiamnak a sannak ramah cun a rauh hlan ah a camh colh lai zumh asi. Credit: Chelsea Bawi\nThawngpang dang rak rel chap: Breaking News: Pi Bawi Nei motorcycle pahnak in a nunnak a liam. Kalay peng Aungywa khuami Pi Bawi Nei (kum 78) cu tuzing January 27, 9:00 am ah motorcycle pahnak in a nunnak a liam, tiah kan theih.\nAungywa khuabawi U Tin Lin Mawng nih, “Motorcycle in a pahtu Kawlpa i a chungkhar hna nih Pi Bawi Nei te chungkhar cu ngaihthiam an va halcolh hna. Pi Bawi Nei techung nih tangka sing 5 an hal ve hna i an i ngaihthiam veve. Mi pahtu Kawlpa zong aa lawm tuk ve i vok thahpiak a timh hna nain kan khua phung le lam nih a pek lo caah a ruak vui thaizing tu ah a thahpiak hna lai,” tiah The Hakha Post ah a chim. Pi Bawi Nei hi fale he khua a sa mi a si i, a pasal nih a thihtak cang mi a si. A ruak hi thaizing January 28 ah an vui lai, tiah kan theih. Photo:Cin Pak/The Hakha Post


Chalte Chalte Hindi Full Movie Hd 1080p - tranholmalikid - Blogcu.com\nAnasayfa / Genel / Chalte Chalte Hindi Full Movie Hd 1080p\nChalte Chalte Hindi Full Movie Hd 1080p\nChalte chalte wohin das . (hindi: , calate calate . full hd 1080p, Watch the martian movie online free full hd. during a manned .. Free Chalte Chalte Full Hindi Movie Vishal Anand Simi Garewal Nazneen Full Movie HD 1080p mp3 .\nTags: Chalte Chalte Full Movie Hd 1080p Blu Ray Video Songs, Video, Chalte Chalte Full Movie Hd 1080p Blu Ray bollywood movie video, 3gp Chalte Chalte Full Movie Hd 1080p Blu Ray video. Chalte Chalte -Mohabbatein HD Mp4 Video . HD Mp4 Video Song Bollywood/Hindi Movie . All Video Songs Chalte Chalte -Mohabbatein hd 720p 1080P video song .\n. DOWNLOAD 1080p Josh FULL MOVIE DOWNLOAD HD free Josh FULL . Chalte Chalte (Hindi Film Songs . movies Find this Pin and more on dailymotion by .. Tauba Tumhare Ye Ishare - Chalte Chalte Full HQ HD 1080P.mp4 - MobimastiHD.com. Check all videos related to chalte chalte hd songs 1080p. . HD HINDI GAANE 3 years ago. 396,198. 4:53. Jana "Kahan" Hai P' Movie Chalte Chalte 1080p Full HD Song .\n. bollywood Movies brrip Download dvd dvdrip free download HD Hindi Movies Web HDRip . Chalte Chalte 2003 Hindi 720P . Links. TORRENT FILE FULL SPEED DIRECT .


Zohchunhtlak Chinmi Kan Pa Rev. Dr. DAVID VAN BIK – The Chinland Post\nZohchunhtlak Chinmi Kan Pa Rev. Dr. DAVID VAN BIK\nChin Digest- Vol.1, No.1, 2015 May: Rev. Dr. David Van Bik cu 1926 July 28, Thantlang peng, Tlangpi khua ah a chuak. Phungchimtu Saya Chawn Tur le Pi Renh Tial i an fale pali lakah upa bik a si. Hringtu a pa nih a thih tak hna hnu ah Pi Renh Tial cu pasal dang a ngei. Cu a pasal he an ngeihmi he cun David Van Bik cu unau (8) a ngei.\nDavid Van Bik cu Tlangpi siangniamrun ah 1936 in sianginn a kai i Saya Kaw Kaw kuttang in 1939 ah taangli a awng. 1942 ah Falam khua Anglo-Vernacular siangsangrun ah taangruk a awng. Vawleicung ralpi pahnihnak ruang ah sianginn vialte an khar dih. Cu ruang ah David Van Bik Cu 1943-44 tiang Thangzang le Bungkhua ah cozah cazi rian a rak tuan. 1945, India ram Cherrapoonjee Theological College ah Diploma of Theology (Dip.Th.) degree a la. Dip.Th a awngmi lakah ca thiam bik pahnihnak a si. Cu degree a laknak college thiamthiam in Serampure taanghra camipuai a awng.\nBaibal sianginn kai aa lim hnu ah Rev. Dr. Robert G. John-son dirhmi Chin Baibal Training School ah 1949 June thla in 1951 tiang a tuan. Hi sianginn i rian a tuan lio ah Rev. Johnson he baibal Biakam Hlun leh hram an thawk. An leh hmasa bik cu Genesis cauk a si. 1951 ah Insein Baptist Divinity (atu Myanmar Institute of Theology) ah sianginn a peh than i 1955 kum ah B.Th degree a hmu. Cun Hakha Chin Baibal Training School ah rian a tuan.\nDavid Van Bik cu Pi Zo Kai he 1956 ah an i um i fa (5) an ngei. 1957 ah American ram Berkeley khua i aummi Berkeley Baptist Divinity School ah kumhnih chung sianginn a kai than i M.A degree a la. Rev. David Van Bik hi Chinmi (ZBC) chung ah B.Th degree a la hmasa bik le Baibal lei in MA degree a la hmasa bikmi a si. B.Th a cawnpi hawi (8) lakah Rev. Kyaw Dwe he hin pakhatnak a rak i cuh lengmang (ca thiam hrimhrim a rak si). 1959 in Chinram ah a rak tlung i a tlun kum ah Chin Christian Institute of Theology (Zomi The-ological School) Falam ah sianguk (Principal) a tuan.\nAn chungkhar in 1963 ah Hakha ah an i thial i Rev. R. G. Johnson he baibal ca an letti. Siangbawipa cu Ne Win cozah thar nih 1966 kum in ramchung umnak nawl an pe lo i a chungkhar he American ah an kir. Siangbawipa a kir hnu cun Saya Van Bik lawng nih baibal cu a leh cang. A lehmi Lai Baibal Thiang cu 1979 ah a lim i a cauk in a chuah.\n1977 in 1987 tiang Khrihfa ca lei riantuannak ah luhlinh in rian a tuan. Vawleicung calei riantuannak he pehtlaihnak tuah aa zuam i Japan ram ah WACC meeting a va kai. Cun 1983 ah England ram Oxford University ah canamnak lei riantuanning thlaruk a cawng. 1986 ah English-Chin Dictionary a chuah. Rev. Dr. David Van Bik cu Asia Dictionary pi hmanh nih a konglam an tial i an khumh.\nRev. David Van Bik cu 1987 March thla ah caantling Pathian rian a tuannak in pension a la. Caantling in a riantuannak aa din nain calei riantuannak ah din lo in rian a tuan i cauk uk (30) a tial. A tialmi cauk lakah cauk pipuam bik cu Lai Baibal Thiang, English-Chin Dictionary, Chin-English Dictionary, Rev. Robert Johnson tialmi Lairam i siangbawite riantuannak tuanbia (volume 1 & 2) a lehmi an si. Chin English Dictionary hi a thih hnu 2010 ah a chuak.\n1990 – 1996 tiang Rev. David Van Bik cu Chin Christian College (CCC) ah sianguk (Principal) a tuan. United Bible Societies le Chin Association for Christian Communication (CACC) hnatlaknak in Lai Baibal remhthanhnak (revision) rian cu 1996 kum i a thawk than.\nHi rian a tuan lio ah ruahlopi in ralkap cozah nih an tlaih i 1996 July 12 in September 16 tiang Hakha ah thong a tla. Pathian lamhruainak le a hawile tanpinak thawng in thonginn ah nili lawng a um i leng umnak nawl an peek caah Baibal remhthannak rian cu a pehzulh than.\nRev. David Van Bik cu CCC i rian a tuan lio, 1994 ah Laimi Khrihfa ca i a riantuannak cung ah M.A a cawnnak sianginn (America Baptist Seminary of the West) nih upatnak degree Doctor of Divinity (D.D) an peek. Hi lio ah CCC Baibal sianginn caah cauk thong (6000) ringlo a hawile sin in a hmuh. Cucaah, CCC cu ATESEA (Accredited Member of Theological Education South East Asia) nih theihhngalhpinak\n(accreditation) a tuah.\nLai Baibal a remh thanmi cu Khrihfa kut ah tlamtlingte in a phanhter i Chin-English Dictionary tuah a thawk. Hi dictionary hi tha deuh le tling deuh in chuah a duh caah a thiammi sin ah bawmh hal le a fale tlawn duh pah ah 1999 July thla ah a nupi he visiting scholar in America ah an kal. American Baptist zungpi nih thlahnih chung phungchim le cawnpiak an fialnak hmun tampi ah rian a tuan.\nChinmi caah dinhcaan ngei lo in rian a tuan cuahmah lio ah hnar khenser (cancer) nih a tlunh i sii-inn a phan. Siibawite nih an thiamnak dihlak in an thlop i a dam deuh in rian a pehzulh i a lim taak manh. Khual a tlawng i phung a chim, tipil zong a pe ta rih. Laitlang lei tlun ding a si cang caah US i Lai Khrihfa vialte a tlawng ta hna. Laitlang ah HBA nih Jubilee tuahpiak an timh caah a tlun lai an i ngaih tuk cio. Sihmanh sehlaw, Rev. Dr. Van Bik cu khenser sii an ronhmi kha a pumsa nih a celh ti lo caah 2000 August 19, zanlei sml. 9:05 ah a dawtmi Chinram kir manh lo in a rianhmi Pathian sin ah aa din.\nRev. Dr. David Van Bik ruak cu America i a ummi Chinmi nih US $ 15,000 dih in Laitlang ah an tlunter i a thih in ni (18) nak September 3 ah Hakha a phaan i dawtu Khrihfabu vialte nih mitthli he a ruak an don, an humh i an thlah.\nRev. David Van Bik cu a kum a upat hnu kum 74 a si tiang ah biachim aa palh bal lo. A thluak a tha, thil a hngalhmi philh lote in aa cinken khawh rih. Kawlram chung baibal sianginn ngan bik MIT (Myanmar Institute of Theology) nih kum 25 cung zumhtlakte in Pathian rian a tuan tiah upatnak an pek. Cun kum 35 cung le kum 45 in cunglei upat peknak zong aa tel than.\nMIT le MBC (Myanmar Baptist Convention) nih a tuahmi lakah a sang bikmi minthatnak Fellow of Distinguished Christian Service (FDCS) an pek. Hi upatnak pekmi cu Kawlram chung ah mi tlawmte lawng nih an hmuh, mi sawhsawh an pe hna lo. Miphun pi lakah “minung tling pakhat a si” tinak caah pekmi laksawng a si. Chinmi chung ah a hmu hmasa bikmi a si. Amah hnu in Rev. Dr. Stephen Hre Kio zong nih a hmuh.\n”Laimi nih ‘Kan Pa’ tiah kan auhmi a si. Phungchimthiam, catialthiam, Baibal lei thiamsaang, kan Laiholh kilhkamhtu”\nBiakilh; Rev. Dr. Van Bik kong cu Chin Digest ah rak chuah cangmi a si. The Chinland Post nawl tel loin a ningpi le a pikpak zongin lak a ngah lai lo.\nPrevious A Muimi Ruahchannak Tang Ah Fimnak A Kawlmi Ngakchia Hna: Salai Serenade\nNext Theology maw Secular Cawn dah Kan Herh Deuh\nChin Digest Vol. 5, No. 1 A Chuak Chom Lai\nHluttaw Nih Ṭhanchonak Tangka Hi Tawlrel A Hau Maw?


Hsinchung Chung Yu\nHsienwie W Yu\nHsimei Lu Yu\nHsi Chou Yu\nH I Chou Yu\nHsiu Hsin Yu\nHsianghsien Hsien Yu\nHsiu Yu Yu\nHsieh H Yu\nHsih Mei Yu\nHsiao Ching Yu\nHsi Yu in san francisco, ca\nWe've found results for your search on Hsi Yu in san francisco, ca.\nbackground checks on Hsi Yu in san francisco, ca.\nHsi Yu in san francisco, ca or anyone you're searching for.


ASEAN Envoy Myanmar A Phan Sukyi Ai Ah Nld Hotu Su Su Lwin A Ton Lai. – Chintanbo\nMarch 21, 2022 admin MYANMAR NEWS 0\nASEAN Envoy to Myanmar Prak Sokhonn cu tuchun March 21-23 tiang caam dingin Kawl- ram Nyphydaw aphan. Gen.MinAungHliang he tonnak an nei hnu ah, 22/3/22 ah Tlangcung hriamthlai pawl PPST hruaitu Colonel Khun Okkar pinah ULA/AA aiawh in Dr. Aye Maung le hruaitu dang pawl he ton biaruahnak an nei lai ti ah theih asi.\n23/3/22 ah Myanmar ram Party- 23 aiawh hruaitu pawl he an i ton hnu ah NLD Party aiawh in NLD CEC member hlun le Daw Aung San Sukyi he aa kom bikmi Daw Su Su Lwin he special tonnak an nei lai tiah theih asi.\nDaw Su Su Lwin hi President hlun U.Thin Kyaw nupi asi. Sukyi hoikom tha bik an timi asi i,1990 -2010 Sukyi Innthong(House Arrested)lio zong ah khan Sukyi cu caan saupi a va umpi tawn. A Pa hi Colonel(Rtd) U Lwin, 1990 Election lio ah khan NLD Central Secretary asi i, Yangon Ram- then Tungkhuah(သုံးခွ မြို့နယ်) in MP ah thim a rak si na’in Kum saupi Ralkap nih thong an rak thlak.\nAmah hi 1988 buai lio ah khan Rangoon University(RASU) English Department ah Caa- chim Senior Lecturer arak tuan. RASU in MA English a dih hnu’ah, Australia ramah Sydney University in MEd a lak tha’n. Amah hi NLD in 2012, 2015 le 2020 ah a Pa U Lwin MP tlinnak Tungkhuah Constituency in Phytuh Hlawhdaw ah thim arak si cang. President hlun U Thin Kyaw( 2015-2018) Nupi Daw Su Su Lwin le Yangon i um NLD MP cheu khat hna nih hin, Japan Envoy Sa Sa Kawa nih Yangon arat lio ah khan an rak ton cang i, bia hlithup tampi an rak i ruah cang hna pinah Sa Sa Kawa nawlnak in Daw Aungsan Sukyi zong thong an thlaknak A-30 Zebuh-thirih Inn ah ton nak SAC Ralkap Cozah nih an siam piak cang ti’ah an chim. Daw Su Su Lwin hruaimi NLD MP hi ramchungah MP-113 an um ti’ah theih asi.\nTlangcung hriamthlai AEO’s phu-10 lakah Phu- 7 cu PPST hotu Colonel Khun Okka hruai nakin ASEAN Palai hi “Peace-talk” remdaihnak kong an i ceihhmai hna lai. Colonel Khun Okka nih cun, tulio ramchung kahdohnak daihter hmasa bik nak ding ca’ah “National Peace Committee” kan dirh ahau. Cun, Mi harsa Mipi ca’ah bomh nak pek dingning kong kan i ceih hna lai ti’ah a chim. March- 10,2022 ah khan PPST, RCSS, KNU, SNDP le KNPP hruaitu hna nih Thailand Ram, Chaingmai khua ah Japan Palai Sa Sa Kawa hi an rak ton cang hna. Cun, Sa Sa Kawa nih hin March 7ah khan Cambodia PM Hunsen le ASEAN Palai Prak Sokhonn hi arak ton cang hna.\nFebruary 17,2022 i ASEAN Foreign Ministers pawl Phnom phenh, Cambodia ah Meeting an neihnak ah Malaysia,Indonesia,Singapore le Philippine Ministers pawl nih cun, Peace-talk ah hin NUG i telve dingin ASEAN Envoy le SAC Ralkap sinah halnak an nei cang na’in SAC lei Spokesman Zawminthun nih cun cohlan an si lai lo ti’ah arak chim cang. President U Win Myint le Daw Aungsan Sukyi hi Peace-talk ah an i tel ve lo ah cun, zeipipa daihnak hmanh an siamkhawh zumh asi lem loh.Tak tak ti’ah cun Sukyi hi a tlamtling dih kan ti khawh lo nain, a tu Myanmar Ram Mipi 100 ah 65% nih cun a mah tluktu le thlak kho tu dingmi an um rih loh ti’ah an ruah rihmi asi. Prak Sokhonn hi Cambodia Industry Minister Cham Prasidh, ASEAN Secretary General Lim Jock Hoi, ASEAN Coordinator and Executive Director(AHA) Lee Yam Ming, Cambodia Senior Officials pinah AHA- ASEAN Staffs riantuanmi 30 leng nih an rak zulh lai ti’ah theih asi.\nRussia Hruaitu Vladimir Putin Caah Donghnak A Si Cang


Nehemiah 12 - GEV\nNow these are the priests and the Levites who went up with Zerubbabel the son of Shealtiel, and Jeshua: Seraiah, Jeremiah, Ezra, 2 Amariah, Malluch, Hattush, 3 Shecaniah, Rehum, Meremoth, 4 Iddo, Ginnethoi, Abijah, 5 Mijamin, Maadiah, Bilgah, 6 Shemaiah, and Joiarib, Jedaiah. 7 Sallu, Amok, Hilkiah, and Jedaiah. These were the chiefs of the priests and of their brothers in the days of Jeshua.


Virus hla:Benjamin Sum le a hawi le’ David Lai te pawl an sak mi(+video) – Onlinenungak\nVirus hla:Benjamin Sum le a hawi le’ David Lai te pawl an sak mi(+video)\nTutan video ka van chiah mihi a thar bak si’Minung tampi nih zoh kan i ngei taktak mile a chuak lai kan hngak ngaimi Liami nih minthang kan i ngei mi hna’Esther Dawt Chin Sung Benjamin Sum le David lai an i telnak video thar asi virus hla zong asi rak ngai ve uh A tang hi video asi.\nTulio cu election lai a si caah i soisel le i thangchiatnak lawng tein FB cahmai a khah lio caan a si caah ka ca arel tawtu hawile caah thawngpang neknawi tete caan ka ngeichunh te ah ka van in dangh hna. President Donald Trump le First lady Melania Covid-19 in an zawt lio ah khan an fapa, Barron zong positive a rak si ve. First lady Melania nih “ ka fapa, Barron Covid-19 in a zawt lio kha ka chan chungah ka lungretheih bik caan a si tiah a chiim. An fapa a dam lo cu first lady Melania nih a chiam hnu lawngah mizapi nih theih a si. Atu cu an pathum in negative an si dih cang.\nDemocrats Presidential candidate Joe Biden nih election campaign a tuahnak I bia a chim lio ah Senator Mitt Romney min a philh caah a lung a tlau tiah minung tampi soiselnak a tong than. President Trump nih “Joe Biden hi “ Dementia” timi zawtnak ngeih dawh a si ko, President si dingah a tlak hrimhrim lo” tiah a chim. Dementia zawtnak cu lungloh he a pehtlaimi thluak lei dam lonak a si an ti\nObama President a si lio ah Obama doctor a rak tuanmi, Ronny Jackson nih Joe Biden cu a thluak lei cawlcanghnak a that lo caah US president si dingah tlin dawh a si lo” tiah nizan ah Washington Times ah a chim. Mental capacity le cognitive ability a bau tiah a chim.\nNew York Post nih Joe Biden fapa, Hunter Biden le Ukraine gas company Burisma CEO Pozharskyi a thli tein ca an I kuatmi email an phozar mi cu Twitter le Facebook nih mizapi hmu kho lo ding in an tuah caah Twitter CEO Dorsey le Facebook CEO Mark Zuckerberg cu senate I biahal dingah Senator Ted Cruz le Senator Lindsey Graham nih timhtuahnak an ngei. Social media platform hna nih political party cungah thleidan le ttanh hlei an ngei le ngeih lo, zulh phung an zulh le zulh lo biahal dingah auh dawh hna an si. Mah email cu FBI le CIA zong nih hlathlainak an tuah lio a si caah Joe Biden caah tawngchia ngaingai a si. Joe Biden fapa nih Delaware I an umnak pawng ah a computr labtop a rawkmi a serter hna nak in a email kuatmi pawl hi an hmuh ti a si.\nJoe Biden fapa Hunter Biden nih apa, Joe Biden Vice President a tuan lio ah a nawlngeihnak hmang in Burisma gas company caah Ukraine cozah bawmhnak tlaih piak chung ding in Ukraine cozah pressure a pek maw pe lo timi hi President Trump le Republican party pawl nih theih an duh ngaingai mi a si. Hunter Biden cu zeibantuk theih hngalmi a ngei lo nain Burisma company nih thla khat $50000 renglo thla hlawh an pek ti a si. Joe Biden nih mah bantuk a tuah taktak ahcun criminal case in tazacuai khawh a si. Joe Biden fapa nih hin Tuluk he zong he a pa Joe Biden min hmang hi sipuazi a tuahmi um dawh an si an ti.\nPew Research Center nih a hmuhning ah US mirang khrihfa hna nih Donald Trump cu Joe Biden nak in an duh deuh tuk ti a si. Mirang khrihfa 78% nih Donald Trump an duh lio ah Biden cu mirang khrihfa 17% lawng nih an uar ti a si. Biden a uarmi cu minak le mirang liberal khrihfa deuh an si tiah Pew nih an kherhhlai ning le an hmuhning an phuan.


Ram hruaitu hi Pathian thimmi an si maw? – Hakha Cherry\nBible ah kan hmuhmi cu Nebuchadnezzar nih Babylonian Empire cu Jesuh Khrih chuah hlaan kum 600 ahkhan a rak uk i Bawipa sin in vision a rak hmuh. Cu vision cu prophet Daniel nih a lehpiak. “Cucaah khuazeika ram i a ummi minung paohpaoh hna nih, Cung Nung Bik Pathian nihcun minung pennak cungah nawl a ngei ti kha hngal hna seh. A duhmi paoh kha siangpahrang ah a ser khawh ko hna, santlailo bik hmanh kha a ser khawh ko hna, ti kha hngal hna seh,” Daniel 4:17.\nBawipa kut cungah ram hruaitu hna hi an um ti hngalh khawh asi. Cucu Bawipa nih aa tinhmi a tlinnak hnga caah hruaitu hi a ṭha he ṭhalo he a kan pek. Nebuchadnezzar zong hruaitu ṭhalo asi ko. Bawipa thei lomi asi i, meiphu chungah Bawipa zumtu hna a peihmi kha asi.\nBawipa nih Isaiah prophet kha bia a thanhtermi cu aa tinhmi a tlin nakhnga Cyrus the Great sin ah ṭhawnak power ka pek lai ati (Isaiah 45:1). Cucu century pakhat le cheu hnu ah Bawipa nih Cyrus cu Persian Empire uk dingah power a pek. Bawipa tuahmi lawngte an si.\nDaniel nih a chimmi cu “fimnak le ṭhawnnak vialte cu a ta asi caah Pathian min cu chankhat hnu chankhat thangṭhat si ko seh. Khuacaan siseh, caan kha siseh, a thlen lengmang hna, Siangpahrang kha a ṭhumh hna i a kaiter hna; Mifim kha fimnak a pek hna i a hngalmi kha hngalhnak vialte cu a pek hna;” Daniel 2:20-21 tiah ati.\nPaul nih Roman Empire khuapi chung ah a ummi zumtu Khrihfa mi hna sin ah ca a kuatmi hna cu “Ram uktu bawi kha an nawl va ngai hna u, zeicahtiah Pathian hnatlaknak tel loin nawl ngeitu ahohmanh an um lo i nawlngei liomi hna hi Pathian nih a chiahmi hna an si”Rom 13:1 tiah ati.\nDavid Siangpahrang le Johan nih hitihin an chim. “Biaceihnak hi nichuahlei in siseh nitlaklei in siseh a ra lo, chaklei in siseh thlanglei in siseh a ra lo; bia a ceihtu cu Pathian asi i a cheu kha a ṭhumh hna i a cheu kha a cawi hna” Salm 75:6-7. “Pilat nihcun a thawh i, “Na ka chawn duh lai lo maw? Nangmah cu thlah khawhnak nawl le vailam i khenh chih khawhnak nawl ka ngei dah kaw?” tiah a ti. Jesuh nihcun, “Ka cung i nawl na ngeih hi Pathian nih an pek ca lawngah asi. Cucaah nangmah kut i a ka chantupa hi a sual deuh,” tiah a ti.” Johan 19:10-11\nBible ah kan hmuhmi cu a caan ahcun ram hruaitu caah ahodah ka pek hna lai tiah Bawipa bak nih pek asi. Cun Bible hngalomi zong, Pathian ṭihlomi zong kha minung nih an duhmi le an ithimmi zongkha Bawipa nih ithimnak nawl a onh hna. Cucu prophet Hosea nih fiangtein a chim. “Siangpahrang kha an ser hna, sihmanhsehlaw keimah duhning in asi lo, bawi kha an chiah hna, Sihmanhsehlaw keimah hngalh loin an tuah; Annih nih an sui le an ngun in siasal kha an iser hna” Hosea 8:4.\nHi Bible ah a fiang ngaimi cu Bawipa nih a chim bangin “Bawipa nawlbia ngaimi, biatak a dirpimi le dinnak a ṭanhmi hruaitu lawnghi” Bawipa nih prove a tuahmi le a lungtlingmi asi. Adang hruaitu hna hi cu minung duhnak in ithimnak onhmi asi.\nPaul nih hruaitu uknak kongah Khrihfami hna kha hitihin a forhfialmi hna. “Cucaah a hmasa bik ah fial kan duhmi cu, nawlnak le thlacamnak le halnak le lawmhnak biachimnak kha mi vialte caah, kan Pathian sinah tuah usih. Siangpahrang hna le nawlngeitu hna caah daite le remte le Pathian ṭihzah le ziaza ṭha in kan nun khawh nakhnga, thlacam usih” 1 Timote 2:1-2 tiah ati hna.\nKannih Khrih zumtu hna nih hruaitu hna caah daihnak le Pathian duhning in a kan hruai khawhnak caah thla kan campiak hna awk asi. Jesuh Khrih nih a ti bangin “kan mah duhnak siloin Pathian duhnak” tu in a kalmi le nawlngaimi zumtu si izuam ve hna usih! ““Ka Pa, na hna a tlak ahcun hi hrai hi ka ṭhialpiak ko. Sihmanhsehlaw keimah nawl si loin nangmah nawl si ko seh,” tiah a ti Luka 22:42. \nBawipa nih zeidah a tuah lai? Bawipa duhnak zeidah asi? Zeidah Bawipa nih a kan duhpiak tihi kawl hna usihlaw zeithli paoh a tlun hmanh ah vuivai lotein kan zumhnak tu fektein dirpi hna usih! Bawipa kut ah zeizong vialte a um ko! Congratulations! Joseph Robinette Biden Jr. Credit-James Vanneilian\nPresident Trump nih a ralai mi January 20 American Cozah thar rian i peknak ka tlamtlinter lai tiah a chim.


Pu Ngun Tling Nih CNF Caah Ks. 18,000,000 Bawmhnak A Pek – FIAKFAIROCK\nUS khuasa Pu Ngun Tling nih Chin National Front (CNF/CNA) caah Kawlram tangka in ks. sing 180 (18,000,000_ $12,000) bawmhnak a pek hna tiah kan theih. Hi bawmhnak kong he pehtlai in CNF upa Pu Daniel Sakhong nih a tanglei bantuk in a langhter.\nMidang sin zong in bawmhnak nganpi a ra lai ti ruahchannak a um rih. A kan bawm cang mi Pu Ngun Tling le a chungkhar nan cung ah kan i lawm tuk hringhran ee…Kan Chin dohthlennak tuanbia ah hi thiltha nan tuahnak record hi vawlei caan dongh hlan tiang a rak um zungzal ko lai. thechinlandpost


ICBM Khrih pennak caah Bawipa nih an herh | Chin Baptist Churches USA\nTuesday, December 15, 2015 - 09:35\nKhrih Mission le Christmas: Christmas hi cu peknak caan a si. Pathian nih minung kan sinah Aa pek caan a si. 2015 chung ah Bawipa sin ah kan pek ding hnga cu pek khawh cio zuam hna usih.\nBawipa sin ah kan pekmi chaw hna cu Pathian sin in tam deuh pi in an rak kir than tawn.\nKan pek lo ahcun a kir ding a um lo. A karh ding zong a um lo.\nSatan sin ah a phanmi caw hna cu a ngeitu sin ah an kir ti lo.\nMission riantuan hi Pathian sin ah kan thlarau thinlung le chaw hna kan peknak a si.\nKhrihfabu ih a vitimen le gas cu mission hi a si.\nMission caah peknak cu minung duhherh ca menmen ah pek a si lo cu kan fiang cio hna lai.\nPathian nih Fapa in a kawlmi misual thlarau hna Vailamtah hram ah phanh pi nak bak in a sunglawi deuhmi thil dang a um lo. Vailamtah hram ah kan phak pi mi thlarau vialte hna hi kan van suiluchin an si lai. Vawlei hriimhrim ahhin an si.\nMission ah a pe tam deuh khrihfabu le chungkhar hna cu mi teitu hrimhrim nan si ko lai. Zeicahtiah, Pathian a um ko.\nICBM riantuannak ah kan ral chia ruam hlah seh!\nICBM Mission Fields ah biakinn le missionary hna inn sak piak a herhnak kha Dr. Cung Lian Hup, Director of Mission nih thawng a kan thanh cang. Khrihfabu kip kha tho kho ding in thla kan campiak ulaw lunglawmhnak cu kan co tti hrimhrim ko lai.\n2016 ICBM budget cu nan budget cio ah suai chih ding ah Dr. Cung Lian Hup nih nawlnak ca a tialmi cu a tanglei bantuk in ka van thlah than. Khrihfabu dihlak nih nan budget ah kan telhpiak hram ko u tiah Bawi Khrih min in kan nawl hna.\nBawi Khrih ah,\nC Duh Kam, EM\nDr. Cung Lian Hup catial cu a tanglei hi a si:\nDear Upatmi CBCUSA hruaitu upa hna,\nKan hnulei Consultation kan tuah lio ah cathluan ka tialmi ah "Ruahti Ding Palinak" ti in CBCUSA Mission Department Khuakhanmi kong ka tial. "2016 in 2018 tiang, kum thum chung ah ICBM missionanry an um nak khua kip ah CBCUSA nih Biakinn le Pastor inn sakpiak ding in thazaang chuah i zuam cio ding ah, CBCUSA Khrihfabu hna sin ah zaangfah nawl siseh" tiah Mission Departent Committee nih bia a khiah cang bantuk in, Consultation ah caih ding in kan chuahpi. Area then nak le ICCF kong kan caihnak ah, hi kong hi kan caih manh lo. Cathluan ah ka chuahpi ning kha zapi cu an hna a tla dih ko na in, biafunnak kan tuah manh lo ca-ah, email in van tial than law BD in BT ah kan lanh ter lai i, a tlam a tling ko lai tiah ruahnak nan ka pek bantuk in, email in thawng kan thanh than hna..\nICBM nih mission rian kan tuannak Paletwa peng le Kanpalet peng ah zumtu a si cangmi minung 100 in a cunglei an umnak khua hi, khua 17 an um. Zumtu 50 in 100 kar an umnak khua hi khua 25 tluk an um i, zumtu 50 tang an um nak khua hi khua 30 tluk an um. Zumtu (Khrihfa) an tlawmtam ning in Biakinn sakpiak ding ti a si ah cun, Khrihfabu minung 100 cung an umnak khua hi $20,000 nih Biakinn dawh te a sak khawh lai. Khrihfa 50 in 100 kar an umnak khua ah $10,000 man hrawng a simi Biakinn le, minung 50 nak tlawm an umnak khua ah $5000 man hrawng kan sakpiak khawh hna ah cun a tang lei bantuk in phaisa a dih hnga. (Hi kan tialmi hi a hrawnghrang a si i, hinak tlawm zong a dih te men ko lai.)\nMinung 100 nak tam khua 17X20,000 $340,000\nMinung 50-100 kar khua 25X10,000 $250,000\nMinung 50 nak tlawm khua 30X5000 $150,000\nMissionary hna innsaknak $160,000\nA Dihlak $900,000\nCBCUSA ramchung Khrihfabu kip nih, ICBM mission field Biakinn saknak caah kum thum chung kan thawh dingmi phaisa cu a tanglei bantuk in then ah cun, kan zaang a awl pah ko lai.\nKum khat ah $6000 in kum thum chung a tho dingmi Khrihfabu 15 $270,000\nKum khat ah $3000 in kum thum chung a tho dingmi Khrihfabu 50 $450,000\nKum khat ah $1500 in kum thum chung a tho dingmi Khrihfabu 25 $112,500\nA Dihlak $832,500\nHi ti ning kan thawh khawh cun, kum thum chung ah Biakinn 75 kan sak khawh lai i, Biakinn cheukhat cu an i dawh ngaingai lai ti kha ka van langhter duh.\nCucaah, 2016 in cun a tanglei kan thenning bantuk in 2016 thok in, nan Khrihfabu budget ah rak kan suaipiak chih u law tiah Bawi Khrih min in kan nawl hna.\nKumkhat ah $6000 tal cu nan Khrifabu Budget ah nan kan suaipiak khawh theu lai tiah kan in bochanmi Khrihfabu hna cu a tanglei bantuk in nan si.\nAmarillo Chin Christian Church, TX\nBattle Creek Chin Baptist Church, MI\nBethel Baptist Church of Texas, TX\nCarson Chin Baptist Church, CJ, IA\nChin Baptist Mission Church, DC\nChin Bethel Church, Columbia, MD\nChin Evangelical Baptist Church, IN\nDallas Chin Baptist Church, Dallas, TX\nEmmanuel Chin Baptist Church, Ohio\nEmmanuel Chin Baptist Church, Texas\nIndiana Chin Baptist Church, IN\nMidland Chin Baptist Church, TX\nTexas Chin Baptist Church, Dallas, TX\nUnited Chin Christian Church, IL\nZophei Chin Christian Church, IN\nKumkhat ah $3000 tal cu nan Khrifabu Budget ah nan kan suaipiak khawh theu lai tiah kan in bochanmi Khrihfabu hna cu a tanglei bantuk in nan si.\nAlbany Chin Christian Church, New York\nBethel Senthang Baptist Church, IL\nCalvary Chin Baptist Church, KY\nCarson Chin Baptist Church, WI\nCharlotte Chin Baptist Church, NC\nChicago Chin Baptist Church, IL\nChin Baptist Church, TX\nChin Baptist Church, De Moines, IA\nChin Baptist Church, Grand Rapids, MI\nChin Baptist Church, Marshalltown, IA\nChin Christian Church of Houston, TX\nChin Christian Church, Bowling Green, KY\nChin Christian Church, Indianapolis, IN\nChin Emmanuel Church, Houston, TX\nChin Evangelical Church of Texas, TX\nColorado Chin Baptist Church, Denver, CO\nDes Moines Chin Evangelical Church, IA\nEmmanuel Christian Church, Indianapolis\nFirst Chin Baptist Church, New Bern, NC\nGeorgia Chin Baptist Church, Atlanta, GA\nGrayson Chin Baptist Church, TX\nImmanuel Chin Christian Church, MO\nIndiana Lautu Evangelical Church, IN\nIowa Chin Baptist Church, IA\nJacksonville Chin Baptist Church, FL\nKansas Chin Baptist Church, KS\nLai Baptist Church, MD\nLai Christian Church, Moline, IL\nLancaster Chin Christian Church, PA\nLutuv Chin Christian Church, KS\nMichigan Chin Baptist Church, MI\nMidland Chin Immanuel Church, TX\nMidland Senthang Christian Church, TX\nMie Baptist Church, Dallas, TX\nMilwaukee Chin Baptist Church, WI\nMissouri Chin Baptist Church, St. Joseph\nMonmouth Chin Christian Church, IL\nOklahoma City Chin Baptist Church, OK\nOmaha Chin Christian Church, NE\nPhoenix Chin Christian Fellowship, AZ\nQuad City Chin Baptist Church, Moline, IL\nRochester Chin Christian Church, NY\nSalt Lake Chin Christian Church, Utah\nSenthang Chin Baptist Church, Dallas, TX\nSpringfield Chin Community Church, MO\nSpringfield Chin Emmanuel Church, MO\nSt. Joseph Chin Baptist Church, MO\nSyracuse Chin Christian Church, NY\nWaterloo Chin Christian Fellowship, IA\nZophei Iowa Christian Church, IA\nKumkhat ah $1500 tal cu nan Khrifabu Budget ah nan kan suaipiak khawh theu lai tiah kan in bochanmi Khrihfabu hna cu a tanglei bantuk in nan si.\nArizona Chin Church, Phoenix, AZ\nAtlanta Chin Emmanuel Church, GA\nAustin Myanmar Christian Church, TX\nBowling Green Chin Baptist Church, KY\nCactus Chin Christian Church, TX\nChin Christian Mission Church, KS\nChin Evangelical Baptist Church, FL\nChin Evangelical Church, Kanas City, KS\nChin Emmanuel Christian Church, WA\nChin Revival Baptist Church, Omaha NE\nDallas-Fort Worth Matu Christian Ch.\nGarden City Chin Christian Church, IA\nGeorgia Senthang Baptist Church, GA\nKentucky Chin Christian Church, KY\nKhumi Christian Fellowship, Baltimore\nLai Baptist Church, Buffalo, NY\nLansing Chin Baptist Church, MI\nMaryland Chin Baptist Church, MD\nMaryland Matu Baptist Church, MD\nPhiladelphia Chin Baptist Church, PA\nSan Francisco Bay-Area Chin Christian F\nSt. Louis Chin Christian Fellowship, MO\nTwin Falls Lai Christian Church, Idaho\nVirginia Chin Christian Church, VA\nZotung Baptist Church, Baltimore, MD\nMicrosoft Word in rel a duhmi caah, attached file in kan kuat chih hna.\nBawi Khrih ah nan riantuan hawi,\nDirector of ICBM\nUTC, Matupi cu CACC le CBCUSA le ICLS nih hrinsor fahniang bang a dawt. Nau awih in a awih. Thazaang a pek.\nCCU, Hakha cu CACC nih a ngeihmi a si. CBCUSA nih a ngeihmi university pakhat a si ve. A herhning in bawmhnak a tuah.\nCBCUSA cu CACC dirkamhtu a si. CBCUSA chungtel khrihfabu tampi nih an dirkamh fawn hna.\nKantaya khuami zong tidong kan cawk piak hna. Ti thiang tha te an ding kho cang.\nTanboo khua ah tikhur 6 kan tuah piak hna. Tanboo khua hi Mindat field ah missionary hmasabik Rev. Lung Tum khua a si. Ti an har tuk.\nA thar in sak than lo ahcun a hmun le inn ning in cim ding a si. Cu caah Hakha Baptist Association [HBA] nih a kam in lungrual an thok.\nMarch 15, 1899 ni cu Lairam ah tthal mangkha nilinh lio caan te a si. Hakha khua ah Rev.\nSiangbawi Adoniram Judson & Ann Judson Hna Theihtthannak:\nCBCUSA cu komh mission [joint mission] tuan ding ah dirhmi bu a si. Mission cu atanglei bantuk in then a si:\nPathian ram kauhnak caah le kan miphun sernak caah rian kan ttuan tikah Pathian nih A kan pekmi sikhawhnak zawn cio in rian kan ttuan. Pathian ram\nKum 84 a simi Lairam Chin Baptist khrihfabu hna cu 1983 kum in ramthar rianttuannak in aa hrimtthan.\nCBCUSA le CACC, Hakha Rianttuan Ttinak\nCBCUSA nih CACC he rianttuan tti ding in phunghram zong ah aa ttial bantuk in 2007 in nihin tiang rian kan ttuan tti hna. CACC ram nih a huap chih\nINTERNATIONAL CHIN LITERATURE SOCIETY


SAC ralhrang nih Thantlang mipi thin phang in an chiah hoi hna e – Lai Lungrawn Post\nSAC ralhrang nih Thantlang mipi thin phang in an chiah hoi hna e\nHakha in Thantlang lei ah SAC ralkap 80 hrawng ke in kal, Thantlang SAC ralkap nih hriamngan an puah.September 4, 1:30 PM hrawng ah Hakha in Tlantlang lei ah SAC ralkap 80 hrawng an ke in an kal i Thantlang an phan rih lo, runvennak ah Thantlang SAC ralkap nih Hakha lei hoih in hriamnga an puah len, tiah kan theih.\n”Hakha in Thantlang ah ralkap 80 hrawng ke in an kal. Atu hi lampi ah an um i, Thantlang an phan rih lo. Thantlang khuachung um ralkap nih an i runvennak a si lai dah. Hriamngan an kah (puah) len,” tiah min langhter lo mi pakhat nih The Hakha Times ah a chim.\nAugust 25 lio Thantlang kahdohnak a um hnu ah SAC ralkap thazaang an chap i nihin zong minung 80 tluk thazaang an chap than tiah kan theih.Atu ca kan tial 2:00 PM ah SAC ralkap pawl cu Timit hrawng an phanh lio a si lai tiah theih a si the hakha times.\nDr.Pari nih laitlang mipi dihlak caah a biapi tuk mi covid sii din ding kong a phuan than cang.


Rev. Benjamin Sum Khamh Bawi Nih Dr. Aung Myint Thang A Tining Cu Uar A Um Taktak Ahmaan Khawhning Cuh! – Chin World News Evening\nBaibal cang dang relchih hau lote in 1 Korin 14:2 chung bia hi rel ahcun a za tuk cang. Baikam Hlun chan ah siseh Biakam Thar chan ah siseh, a tu tiang in a um peng mi Holh Theihlo cu nangnah nih na doh ruangah a tlau hlei lai lo. Zeicahtiah Thiang Thlarau kaksawng a si. Cucaah Thiang Thlarau a um chung paoh cu a um ve peng ko lai. Benjamin Khamh Bawi\nDr. Aung Myint Thang nih a ṭialmi :LAIMI NIH “HOLHTHEIHLO” TIAH MIN KAN SAKMI HI KAN RAK I PALH CIKCEK. English in Lai Baible i a lehmi version ah holhtheihlo timi biafang a um lo caah “Holhtheihlo” timi nifang cu Laimi Baibal a kan lehpiaktu nih Mizo biafang ai cawn mi asi i “Ttawnghrit lo” ti in a ra mi asi kan ti cang kha. Hihi “holhtheihlo” ti ding a rak si lo.\n1. Mizo Bible cu King James version kha an lehmi asi i hi King James ahcun “Unknown Tongues” tiah ai ttial. Unknown cu adjective form asi i a verb cu “know” asi i “hngalh” tinak asi. “Known” ti cu “hngalhmi” tinak asi. “Un” a van i chap tikah cun nagative form asi caah “unknown” timi cu “hngalh lomi” tinak asi. Cucucaah “Unknown Tongue” timi biafang dik cu Lai holh in leh ahcun “hngalhlomi holh” ti ding khi asi. Hihi a dik bik.\n2. “Holhtheihlo” timi biafang cu English in “unknown tongue” asi lo. Kha vun zoh hmanh mu! Theih timi cu “hear” ti asi. Can you hear me? ti ahcun ka chimmi na thei kho maw? ti khi a si. Theih le hngalh ai dannak kha ka chim bia. “know” kah “known” i adjective form i an thlen bantuk khan “hear” kha adjective form i kan then ve ahcun “heard” ti asi ve hnga i a sullam cu “theihmi tinak asi hnga. Negative form “unheard” kan ti ahcun “theihlomi” tinak asi hnga.\n3. Cucaah “holhtheihlo” timi hi English in diktein ttial ahcun “unheard tongue or unheard language” ti khi asi ning dik cu asi. Asinain zei Baibal version hmanh ah “unheard tongue (holhtheihlo) timi hi biafang hi an hmanmi asi lo. Greek Baibal ahcun a um lo nain King James nih unknown tongue tiah a chap i cucu Lai holh i leh ahcun “hngalh khawh lomi holh” asiloah “hngalhlomi holh” asiloah “holh hngalh lomi” ti i leh ah a hman bikmi a si.\n4. Cucaah holhtheihlo timi cu a um in baibal ah a um kho lo. King James nih Baibal amah nawl i a chapmi ning in kan kal ahcun “holhtheihlo” ti loin “holhhngalhlo” or “thiamlomi holh” ti ah a dik bik.\nThawngpang Chia Ngaingai Asi: Mandalay Ah Coronavirus A Ngei Tiah Lunghrinhmi Athi


Nungak muidawh Bawi Rem Sung nih Malaysia ah um Chinmi a bawmh mi hna cu a tam tak tak ko; Vawitam pi a si cang – Thechinlungnews\nNungak muidawh Bawi Rem Sung nih Malaysia ah um Chinmi a bawmh mi hna cu a tam tak tak ko; Vawitam pi a si cang\nMinung pakhat nih atu bantuk caan ah mah zat a bawmh kho mi cu uar um bak ko. Nungak fel le muidawh a si. Mah bantuk in mah le miphung a dirkam khawh mi hi mi sawhsawh cu an si lo ti a fiang.\nNungak Bawi Rem sung (Sungsung) nih Coronavirus ruangah buainak a tawn mi hna bawmhnak ding caah Malaysia ah um Chinmi sin ah Malyasia tangka Rm 6,000 a kuat hna\nNungak SungSung hi Thangtlang town Thau khuah ah um mi a si, atu a umnak cu Demoeis, Iwoa State, USA ah a um lio mi a si. Amah hi atu lawng si loin Malaysia ah um Chinmi buainak le harnak an tawn mi an um ah cun Chin Youth Organization Malaysia (CYOM) sin ah bawmhnak a rak pek tawn mi a si.\nBe the first to comment on "Nungak muidawh Bawi Rem Sung nih Malaysia ah um Chinmi a bawmh mi hna cu a tam tak tak ko; Vawitam pi a si cang"


Malaysia ah rian ttuantu pawl fel lo ruangah le Trump admin ruangah US Chin mi nih harnak tampi an tawn thluamah cang lai – Thechinlungnews\nMalaysia ah rian ttuantu pawl fel lo ruangah le Trump admin ruangah US Chin mi nih harnak tampi an tawn thluamah cang lai\nThawngthanh le Thlacam sawmnak: Bawi Khrih ah miphun hawi hna, President Trump nih US rat nak visa a khammi (travel ban) ah Burma aa tel ve. US cu mirang caah policy nih mipem caah zalonnak a bitter chin lengmang, refugee lak ding zong thumh thluahmah asi cang’ ti cu zapi theih asi cang. Tuzarh in Traval ban order a nung cang lai. Chin miphun a kan hnursuan ngai lai. Chungkhar, nulepa, le nupi a va thimi caah donkhannak a um cang lai. I – 730, I- 130 caah a fawi lo ngai lai.\nMr President nih Kawlram travel ban ram ah a khumh ve cang caah Kawlram chungin Chin miphun nih tuar dawh bik asi. President order chuahmi zong a cohlang lomi senators le congress men tampi an um ve. Min, chuah Ni, nulepa aa khatmi kong zong hlathlainak an vun tuah cang lai. US um Chin miphun lungretheih in ummi tam ngai dawh asi. Kawlram hi travel ban ah telh lo dingin Church World Service, ABCUSA, CBCUSA, Burmese Refugee Commision nih atanglei ni ah a tanglei minung hna ton ding timhtuah asi. Thlacam bawmh dingah kan sawm hna.\nTonnak Ni: March 11, 12. Ton ding minung: 1. Samuel Brownback, US Department, Bureau of Democracy, Human Right and Freedom, 2. Mitch McConnell, US Senate Majority Leader (ASSK supporter) 3. Nancy Pelosi, Speaker of the US House of Representatives ( No Ban Act tiah a au i Refugee lak a duh ngaimi) 4. Mike Pence, Vice President, USA Van le vawlei a ngeitu le a uktu Khuazing Pathian sinah thlacam usih. Bawipa nih a tha bik khua a khan ko lai\nBe the first to comment on "Malaysia ah rian ttuantu pawl fel lo ruangah le Trump admin ruangah US Chin mi nih harnak tampi an tawn thluamah cang lai"


ASEAN Zong Ai Sum Kho Ti Rua Lo NUG Cu Cozah Pakhat Ah Cohlan Ding In Ton Nak Le Kawl Ram Mipi Bawm A Timh Cang – My News\nASEAN Zong Ai Sum Kho Ti Rua Lo NUG Cu Cozah Pakhat Ah Cohlan Ding In Ton Nak Le Kawl Ram Mipi Bawm A Timh Cang\nadmin May 1, 2022 Leave a Comment on ASEAN Zong Ai Sum Kho Ti Rua Lo NUG Cu Cozah Pakhat Ah Cohlan Ding In Ton Nak Le Kawl Ram Mipi Bawm A Timh Cang\nASEAN nih National Unity Government(NUG) ton ding ah Malaysia cozah nih biatung a dirh lai, tiah theih a si. ASEAN biahren(agreement) 5 cu SAC ralkap nih a zulh duh lo caah ASEAN nih NUG ton ding ah biatung kan dirh lai, tiah Malaysia Foreign Minister Datuk Seri Saifuddin Abdullah nih a chim.\n“ASEAN nih a dang cozah cohlan nakding ca ah biatung kan dirh a si lo. Asinain ton biaruahnak sawhsawh lawng a umnak Myanmar ram, mizapi hna ca ah zei tin dah bawmhnak kan pek khawh hna lai ti cu ruah a hau,” tiah a chim chap.\nMay 5 ah ASEAN Foreign Ministers tonpumhnak cu tuah an i tim i cu tonpumhnak ah NUG he tonnak ngeih ding cu Malaysia nih biatung a dirh lai i. Myanmar ram mi hna bawmh nakding le Myanmar-ASEAN pehtlaihnak (Myanmar Ambassador) kongkau zong Malaysia nih ceihmainak a tuah lai, tiah theih a si. Atu tiang ah SAC ralkap nih ASEAN biahren cu a zulh lonak kong Malaysia Foreign Minister nih cun a chim. Cucaah Myanmar- ASEAN pehtlaihnak a ṭhat khawh deuh nakding lam zong an ceihmai lai, tiah theih a si.\nNikhat Chung Kah Doh Nak Ah SAC Ralhrang 100 Leng Mipi Ralkap Nih An Nawn Hna →\n← SAC Ralhrang 150 Hrawng An Ruak Char Cawk Lo Ding In Sagaing Mipi Ralkap Nih An Tuah Hna


Malaysia Ram Ah Motor Pahnak In Ake Kiakmi Tlangval Cung Bawi Bik Caah Bawmh Halnak – Chin World News Evening\nMalaysia Ram Ah Motor Pahnak In Ake Kiakmi Tlangval Cung Bawi Bik Caah Bawmh Halnak\nOctober 17, 2020 October 17, 2020 Salai Van Chin News\nMalaysia Ram Ah Motor Pahnak In Ake Kiakmi Tlangval Cung Bawi Bik Caah Bawmh Halnak-Vawlei ramkip ah a ummi Chin miphun hna Malaysia ah ralzam dirhmun in a ummi accident tong mizaw harsatnak a tongmi caah bawmhnak kan in hal than hna.\nMalaysia Lokeyew sang ah a ummi tlangval Cung Bawi Bik cu a luancia mi October 5, 2020 ni ah khan lam a tannak ah Motor nih a pah i a ke pakhat a kiak. Lungfim loin anbulance nih sizung ah an rak kalpi. Sizung a um lio ah a hohmanh pehtlaihnak a tuah kho hna lo. A phone ai ken lo caah ho hmanh pehtlaihnak a tuah kho hna lo. Cuticun mi bawmtu hna nih an inn ah an rak chiah.\nA ke ai hliamnak a dam kho hlei lo i Ampang sizung ah kal than ding a si. Ampang sizung nih a tlawmbik RM – 25,000 a dih lai tiah an rak ti. Sizung kalnak ding tangka a ngei lo ruang ah a tu hi lungrethei le vansang in an inn ah a um lio a si.\nChin Youth Organization Malaysia ( CYOM ) sinah bawmh a rak kan hal i CYOM President le Secretary nih an va zoh i a konglam le thil a ton ning tlamtling in an hal hnu ah vawlei cung ramkip ah a ummi kan miphun hna sinah ralzam dirhmun in harnak a tongmi Cung Bawi Bik caah bawmhnak kan in hal hna. Nan sian tawk cio nan kut rak samh ding in bawmhnak kan in hal hna.\nMalaysia ram cu nan theih bantuk in kan mah ram a si lo pinah a tulio covid – 19 a karh tuk lio a si caah biatak tein mipi kan cawlcang kho hna lo. Malaysia ram chung ah a ummi kan Chin miphun hna sin zong ah bawmhhalnak cabawm zong kan rak in phaw kho hna lo. Cu ruang ahcun online tu in nan si khawh tawk nan rak bawmh cionak lai upatnak he zangfah kan in nawl hna.\nRamthumnak ah a ummi Chinmi hna zong nih CYO upa hna sinah bawmhnak kuat khawh kan si. Malaysia ah a ummi hna zong nih Bank card in siseh, sangkip ah a ummi CYO upa hna sin ah siseh bawmhnak tangka kuat le pek khawh kan si.\nMiphun dawtnak le zawnruahnak he kan nau kan hawi a simi Cung Bawi Bik damnak ding caah nan kut nan rak samh cionak lai CYO nih zangfah kan in nawl hna. Cung Bawi Bik cu Thantlang peng Tlangpi khuami a si i Thantlang ah khuasami a si. Kum 2012 ah khan Malaysia a rak phan. A tu Lokeyew sang ah a um lio a si.\nPehtlaihnak : Pu Tial Thang ( President ) – 0169838147. Salai Sang Ceu Lian ( Secretary ) – 01124272191. Mai Hannah Sui ( Treasurer ) – 01161811950. Mai Sui Men Thluai ( Imbi )- 0166075802. Andrew Tum Tling (Cheras ) – 0105697881. Mai Men Par Iang ( Pudu ) – 601127172129. Pu Thawng Hlau ( Puchong ) – 0179371884. Doris Par ( Lokeyew ) – 601121388870\nNote: A cunglei langhtermi pehtlaihnak pin ah na umnak he aa naihmi CYOM rianṭuantu sin paoh ah pek khawh a si lai-Chin Youth Organization Malaysia. Na hawi le sinah rak tuah ve an hmuh ve khawhnak hnga.\nMee Mee Khel fanu-Papa ka nu (Mee Mee) nih a kan thih cang ee, lungthin a celh hrim lo mu\nDr. Sasa biachim cu ngaihchia taktak a si, NLD nan vote lomi cu zeihmanh ah kan ruat/rel hna lo


Thantlang No. 3 Pyine Hluttaw caah Pi Ni Sui Lian a dirhmun a tha ngai cang. – Onlinenungak\nThantlang No. 3 Pyine Hluttaw caah Pi Ni Sui Lian a dirhmun a tha ngai cang.\nThantlang No. 3 Pyine Hluttaw caah Pi Ni Sui Lian a dirhmun a tha pah ngai rua. Thantlang khuachung cheukhat hmurkaa chim mi ah a nih hi a nusal. Kan uar. Mee kan pek ko an ti.\nTT peng Amyota Hluttaw palai ca cun VP Henry Van Thio cu a ho paoh nih duh mi a si le zei tluk in a thang an chiat zongah an tluk lo caah a si ti kan i fiang le a mah sin ah kan vote cu kan burh thluahmah ko an ti.Lungthin tur in kan in hngah ko hna hih.Sang Hre\nNizan ka rak tial ciami hi relchap ko uh:


Rogaland Chin Celhzuamnak Mi Thimnak An Tuah – Chin Community in Norway\nApril 20, 2014 ccn 0 Comments\nPhoto: San Mary Lian/FB\n2014 EU Chin Football Championship caah ai zuam ding hna minung thimnak cu tuchun 19 April 2014 ah Norway Chinmi khuapi asimi Stavanger, Rogaland ah hlunghlai ngai in le tlamtling ngaiin tuah asi. Hi minung thimnak ah a tlawmbik minung 200 hrawng cu an ra ko lai tiah, a rami upa te nih an tuak.\nNorway football team 2 a chuak ding chungah Team B cu rogaland lei nih ttuanvo laak asi i, cu team caah cun minung thimnak cu tuah asi. “Kan naule a chuihmi hna an thiam ngai, an bumbaam zong a ttha, an i vikvak, tlamtling tein kan i thim khawh i, hi ti ning tein puai dam tein kan phanh ahcun kanmah nih champion kan laak te ko lai” tiah tawlreltu upa zong asi i, mithimtu zong asi chihmi Pu Za Bil nih a chim. Celhzuamnak tawlrelnak caah Rogaland Chin asimi poah nih inn chungkhar pakhat ah 100 Kr le single pakhat nih 50 Kr thawh ter asi. Stavanger mithimnak a um chung zongah cun, phaisa thawh lei ttuanvo latu le CCN zongah vice President asimi Pu Kyaw Kung a khawlh cuahmah hna.\nPumpalulh chuih lawng siloin volleyball zuamnak zong nu he pa he an tuah chih. Football le Volleyball a pahnih in Stavanger mino nih champion an laak tiah thawngpang kan theih tthan. Congratulation Stavanger!\nPhoto: Any Joseph /FB\nPrevious Previous post: På bakken i Burma mener flere at dette er payback for den norske støtten\nNext Next post: Ledende opposisjonell i Myanmar er død


Chin Hakha Language School cu South Australia cozah nih phungning tein sianginn sinak a pek cang | THE CHIN EXPRESS\nChin Hakha Language School cu South Australia cozah nih phungning tein sianginn sinak a pek cang\nMelbourne khuapi ah Chin Hakha textbook onnak puai an tuah lio - 2017\nAustralia ram i South Australia state um Chinmi hna nih Lai (Hakha/Thantlang) holh cawnnak sianginn an tuahmi Chin Hakha Language School cu state cozah nih phungning tein pommi sianginn sinak a pek cang.\nChin Community South Australia nih, “South Australia cozah i Department of Education nih Chin Hakha Language School cu Accreditation School sinak (Australia cozah nih phungning te in pom mi Sianginn sinak) a kan pek.\n“Hi thil si khawhnak caah kan hnakhaw a kan vit i ruahnak a rak kan pe tu Pastor Ca Lian Thang, pumpek in cachimh lohma a rak thok tu Sayamah Mah Tha (USA), Sayamah Ngun Men Tial le Saya Zung Lian, curriculum a kan tuah piak tu Pu Lian Ding Hmung le Pu Roy Peng Nawl cung ah le CCSA upa, nulepa nan dihlak cungah lunglomhnak a sang hringhran,” tiah an Facebook page ah thawng a thanh.\nSouth Australia state khualipi Adelaide ah Chinmi 2,000 hrawng an um, tiah kan theih.\nVictoria state cozah zong nih liamcia kum tlawmpal ahkhan Lai holh (Chin Hakha Language) cu phungning tein sianginn ah cawnnak nawl a rak pek cang hna.\nVictoria state khualipi Melbourne ah Tang 11 le 12 nih cawn ding ‘Chin Hakha Textbooks for Year 11 & 12’ onnak puai zong an rak tuah.\nMelbourne khuapi cu Australia ram chungah Chinmi tambik an umnak khua asi i 10,000 leng an um lai tiah zumh asi.\nKan pupa rohmi Chin state hmanh ah Tang 10 nih Lai ca/holh cawnnak nawl kan ngeih lo lio ah, hi bantukin Australia ram i Chinmi tamnak state pawl ah cawnnak nawl kan ngeih cu Australia cozah le mipi cungah lawmh a um tuk hringhran.\nMyanmar cozah nih Chin miphun hrawhnak a rak tuahmi\nKawlram nih Mirang uknak in luatnak kan rak hmuh hlan chung vialte cu Chin state chung sianginn paoh ah ‘basic education’ cu Chin ca lawngte in cawn an rak si.\nNain, luatnak (independence) kan hmuh hnu in Prime Minister U Nu nih Chin state ah Chin holh in ca cawnnak nawl a phih i Chin ca/holh cu amah dang te lawngin cawn dingin nawl a rak chuah. Adang tlangcungmi holh Kachin, Karen, Mon, tbk., vialte zong.\nKum 1990 hnu cun Myanmar cozah nih Chin state chung sianginn vialte ah Chin ca/holh cawnnak nawl a kan phih thai.\nKum 60 hnu, nihin ah Chin state sianginn pawl ah Chin ca cawnnak tuah ṭhan dingin timhtuahnak cu a um len nain sianginn dihlak ah an cawng kho rih hlei lo.\nMah lio ah, hi bantukin Australia cozah nih fawi tein Chinmi tamnak paoh ah Chin ca/holh cawnnak nawl a kan pekmi hi cu a sunglawi tuk hringhran.\nAdelaide Chin hruaitu hna (Chin Community, South Australia upa pawl)


Kum 2 Chungah Freekick Voikhat Lawng A Goal Kho Tu Ronaldo – Myanmar Chin\nJuly 5, 2020 Myanmar Chin Sports 0\nKum 2 Chungah Freekick In Voikhat Lawng A Khumh\nCristiano Ronaldo cu zapi nih theih cio bangin a kum a upa ngai cang caah a thiam tilo tiah ceih mi a si.\nPortugal rammi Ronaldo cu Man U,Real Madrid aum lioah Freekick pawl zong special in a rak goals lengmang hna. Voi 3 a chuih ahcun voi 2 poah cu a kawl tiah rak ceih mi a si. A sinain Juventus a phak ahcun voikhat hmnah freekick in a kawl kho tilo. A kum a upa ve cang caah a si ko tiah ruah a si.\nA sinain zahan zan ah Italy Serie A zuam nak a voi 30 nak ah Torino he an chuih lioah dawh emem in freekick a khumh ko. Ai dawh tuk!\nRonaldo nih Juventus aphak hnu ah voi 43 bak ve freekick a chuih cang, A sinain voikhat lawng a kawl khawh. Juventus a phak hnu ah lam naih a simi Freekick hi an chuih ter tuk tilo, Zahan a chuih mi bel cu lam naih te a si i akawl ve bak ko. Kum 2 chung Juventus aum hnu ah voikhat nak freekick a kawl hi a si.\nRonaldo nih zahan ah freekick in a kawl caah kawl 25 a ngei cang tinak a si. Cu ruangah Ronaldo cu league pathum ah season khat chung lawngin kawl 25 a kawl khotu vawleicung ah ngeihchun mi a mah pakhat lawng a si.\nCNLD nih Federal an lak lai ti cu Myanmar Politics system i fianlo bia a si.


Ralhrang pawl Taal Khua ah an Phan Cang – The Cherry Par\nSAC Ralhrang pawl Taal Khua ah an Phan Cang\nNihin zaanlei sml. 5:00 hrawng ah SAC ralhrang pawl cu Taal khua ah an lan kho, tiah thawngpang kan theih.\nThlanrawn le Taal karlak ah lam an hrawhmi cu JCB in an remh i tu zaanlei ah an lanh khawh hi a si.\n← CDF-Thantlang nih Thantlang khuachung kahdohnak ah SAC palek pakhat an thah!\nMin Aung Hlaing ASEAN summit kai lo ding an biachah mi SAC phu Ramdanglei Minister nih →


Yaw Kee Nih Myanmar Idol Ah Chinmi Dihlak Thingphang Tuk In A Kan Chiah. – Zion Tlang Media\nYaw Kee Nih Myanmar Idol Ah Chinmi Dihlak Thingphang Tuk In A Kan Chiah.\nEsther Dawt Chin Sung, Tun Khun Kyaw Le Benjamin Sum nih Top-10 zuamnak in Teinak an kan hmuh piak than caah lunglawmhnak a sang chin lengmang. Benjamin Sum hi mipi le judges pawl nih an uar ngaimi le tha taktak in comment an pek lengmang mi pakhat a si. Esther zong cu hlan a dirhmun Top 11 zuamnak ah mipi sin in Vote tam bik in teinak a hmu tu a si caah Top-10 zuamnak tiang a rak phak mi hi a si.Tun khun Kyaw hi pa style taktak le Awtha taktak a si caah Chinmi lawng si lo in Myanmar ram pumpi tiang a hnin tu pakhat a si. Tutan Top-10 zuamnak zong ah teinak a kan hmuh piak than tik ah kan lawmhpi tuk.Teinak pe tu hi Pathian a si.\nkan unau Yaw Kee Bel teinak thutdenh ah thu lo in a tla dingmi minung pathum thutnak ah an thut ter. Mah Pathum chungah pakhat a tla ding a si caah kan unau Yaw Kee caah thinphan a si. Chin mipi thinphang taktak in a kan tuah ko.Sihmanhsehlaw an pathum in an van dirter hna cu a tla lai maw a kai lai tiah thin domh in kan um lio ah Yaw Kee teinak an van phuan cu lawmhnak in kan khat than hna. Chinmi pali nih teinak an kan hmuhpiak than caah an cungah kan i lawm hringhran. a tangmi zuamnak zong ah Chinmi nih thazang rih ko hna sih.\nKalay lawng a si ko caah Kawl le Falam le dang nih cun an myo ai awh a si caah lem hau lo hmanh in an vote awk a si ko. Kalay Hakha pawl nih cun Esther khi an myo ai awh a si lo nain an vote ding khi a si. Nain kan chim cang bang fim kan i cuh a luan deuh i, US nak in kan luan deuh sual i cu bantuk bia chim cu Democratic Hillary le Black Bama te pawl rem ci a si lai lo caah za rih seh law, Esther vote cio ve ko usih Republican pawl nih cun…..\nNote: : Falam pawl, Hakha cu e tiah au hram hlah uh. Benjamin a dirpitu le uartu hi Hakha chung ah an um lo ruangah si loin an tam tuk ruang ah hi bantuk a chuahnak hi a rak si deuh. Nan nih ahcun Esther uartu le dirpi tu pakhat te zong nan um lo caah a buai lo law law i a si. Nan țhat tuk bia ah a si lem lo e. Top Ten thimnak bak ah vote tam bik in a hruaitu hna a si ko khah. A thiam lomipi va uar ve u ti khi a si lo. A thiam bak ko mi uar lo cu ruah phu ngai khi a si.Credit: Siang Bawi.\nPrevious Post:Tun Khun Kyaw, Esther Dawt Chin Sung Le Benjamin Sum Top-10 Zuamnak In Teinak An hmuhmi Kan Lawmpi Hna, Mah Bel Yaw Kee Caah Thinphang A Si\nNext Post:USA Ah Police Nih CNF Bawmtu Chinland Club Chungtel Pakhat An Tleih


National Unity Government UNG nih Myanmar tangka thar an tuah ve cang lai “$1 le Kyat 100” atluk lai, – Kawltu Team\nNational Unity Government UNG nih Myanmar tangka thar an tuah ve cang lai “$1 le Kyat 100” atluk lai,\nSeptember 3, 2021 September 3, 2021 Pu Tawn Mang\nMyanmar Miltary council nih nawl ngeihnak an lak hnu ah, tangka man aniam ngai ngai US dollar khat le Myanmar Kyat 1700 hrawng dengmang he atluk khi asi cang,mah tangka hna hi State Administretive Council nawlngeihnak tang ah a um mi asi, Wazi tangka tuahnak in chuahter asi, Atu ah hin National Unity Government nih Myanmar tangka man aniam chinchin mi cu vennak ding ah tiah, Tangka note thar tuah ding ah timh asi tiah news site ah langhter asi, an tuah ding mi tangka hi US dollar khat le Myanmar Kyat 100 he atluk lai tiah chim asi.\nMah ruang ah cun NUG acoyah support tu hna nih NUG acoyah an dirpi bak ko timi theihnak ding ah, atu sual ralkap hna tangka tuah mi hi tlauter dih ding ah, NUG acoyah nih mipi sin ah nawlnak an tuah, NUG acoyah nih tangka an tuah ding mi min ah “Nwe Oo Ngwe” ti asi lai, mah tangka hi sual ralkap pawl tuah bantuk asi lai lo, adang deuh in tuah asi lai, Sakeibaknei Lion zuk/lem le Gen Than Swe-nih Saivar zuk/lem hna an hman mi hi hman asi ve lai lo, USDP nih atuah mi kyat 10,000 green zong atel ve lai lo,.\nNUG acoyah nih atuah ding mi ah cun Red colour Ar awn/peakock le Daw Aung San Suukyi zuk/lem acuangter lai, NUG acoyah nih tangka note atuah ding mi hi, a lem ( fake) a um khawh lonak hnga tu lio technology thiamnak sang nih tuah mi thliri hman asi lai, Micro Printing, Metallic Ink, Magnetic Ink, Embossing Technology hman asi lai, Mah tangka cu security mark caah hin red colour sen dawh ngai in Nwe Oo Revolution font/ words um mi Water mark chiah chih asi lai, kut zung/finger 3 CDM chinchiahnak cu telter asi fawn lai, tangka note chung ah thir hmete chiah asi lai, electronic magnetive a si lai.\nNational Unity Government nih mah tangka note tuah asi khawhnak hnga, Dr Zaw We Soe cu Committee chairman ah an thutter khi asi, International standart / quality a si lai caah atha ngai lai, USA bawmnak in tuah zawk zawk asi lai, September salary caah CDM peh mi Myanmar acoyah rian in a bang cang mi hna le PDF ralkap hna pek manh timh asi, Myanmar ram chung ah NUG support tu dawr vialte le India, Pakistan, China, Russia, Thailand, Japan, Korea,etc hna ah September 30 hnu in US dollar he thlenkhawh asi cang lai.\n← George W Bush nih 9/11 hnu ah Afghan Invasion ngeih cu angai sih lo tiah,”BBC documentary: ‘9/11: Inside the President’s War Room”\nNikki Haley hi mi raltha bia chim frank bak khi asi, China hi Afghan ah an cawlcang ning hi bia tak tein zoh aherh Kabul airBase lak atimh ko,Investment tampi luhpi, →